Q=4	C=2	SS=1	LS=2	PS=0	DC=0	LC=0	SD=0	BS=2	G0=119	G1=102	G2=57	DLID=az_RU	BODY=Һәр ишимиздә мүгәддәс олаг | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Колумбија жест дили Конго Литва Маврики креолу Македонија Малта Мексика жест дили Непал Нидерланд Норвеч Раратонга Самоа Сејшел креолу Тувалу Увеа Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гарифуна гуарани гуахиро гуҹарат гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кисси кореја коса крио куангали куанјама латыш лингала лози лувале луганда лунда малагаси малај малајалам мам маратһ масатек (Хуаутла) мајја маҹар мизо михе монгол море науатл (мәркәзи) нгабар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тотонак тсонга тумбука түрк түркмән түркмән (кирил) урду уруунд фарс фин франсыз хорват чех чибемба чилуба чинјанја читонга читонга (Малави) чичева шона јапон јунан ҝүрҹү Һаити креолу һилигајнон һинд әрәб өзбәк\n«Һәр бир ишиниздә мүгәддәс олун» (1 ПЕТ. 1:15).\nНә үчүн мәсиһчиләр ҝүзәштә ҝетмәмәјә ҹидди јанашмалыдырлар?\nЈеһованын али һакимијјәти илә мәсиһчи битәрәфлији арасында һансы әлагә вар?\nИбраниләрә 5:7, 11—14 ајәләринә әсасән, Аллаһын Кәламыны арашдырмаға неҹә јанашмалыјыг?\n1, 2. а) Аллаһ Өз халгындан нә ҝөзләјир? б) Бу мәгаләдә һансы суаллары арашдыраҹағыг?\nҺӘР ишдә мүгәддәс олмаг мәсиһчиләр үчүн ваҹибдир. Буна ҝөрә дә Јеһова һәвари Петери «Левилиләр» китабында бәһс олунан мүгәддәслик мөвзусуна истинад етмәк үчүн илһамландырмышды. (1 Петер 1:14—16 ајәләрини оху.) «Мүгәддәс [Аллаһ]» Јеһова һәм мәсһ олунмушлардан, һәм дә диҝәр мәсиһчиләрдән бәзи ишләрдә јох, һәр бир ишдә мүгәддәс олмаг үчүн әлләриндән ҝәләни етмәләрини ҝөзләјир (Јәһ. 10:16).\n2 «Левилиләр» китабындакы руһани хәзинәни арашдырмаға давам етмәклә биз чохлу фајда әлдә едәҹәк вә бу биликләри тәтбиг етмәк һәр ишимиздә мүгәддәс галмаға көмәк едәҹәк. Ҝәлин нөвбәти суаллары арашдыраг: Ҝүзәштә ҝетмәмәк мәсәләсинә неҹә јанашмалыјыг? Јеһованын али һакимијјәтини дәстәкләмәклә бағлы «Левилиләр» китабындан нә өјрәнә биләрик? Гәдимдә гурбанларын тәгдим едилмәси бизә нә өјрәдир?\nҺЕЧ ВАХТ ҜҮЗӘШТӘ ҜЕТМӘ\n3, 4. а) Нә үчүн мәсиһчиләр Мүгәддәс Китабын ганун вә принсипләриндә ҝүзәштә ҝетмәмәлидирләр? б) Нәјә ҝөрә биз нә гисас алмалы, нә дә кин сахламалыјыг?\n3 Әҝәр Јеһованы разы салмаг истәјириксә, биз Онун ганун вә принсипләриндән мөһкәм јапышмалы, онлара зидд олан давраныша ҝүзәштә ҝедиб мүгәддәслијимизи итирмәмәлијик. Мусанын гануну алтында олмасаг да, орадакы тәләбләр бизә Аллаһын бәјәниб-бәјәнмәдији ишләри ајдын ҝөстәрир. Мисал үчүн, исраиллиләрә әмр едилмишди: «Өз халгындан һеч кәсдән гисас алма, һеч кимә гаршы кин сахлама. Анҹаг гоншуну өзүн кими сев. Рәбб Мәнәм» (Лев. 19:18).\n4 Ҝөрдүјүмүз кими, Јеһова истәмир ки, биз нә гисас алаг, нә дә кин сахлајаг (Ром. 12:19). Әҝәр Аллаһын ганун вә принсипләрини рәдд етсәк, онда бу, Шејтанын үрәјинҹә олаҹаг, Јеһованы исә кәдәрләндирәҹәк. Һәтта кимсә бизә гәсдән пислик етсә дә, ҝәлин һеч вахт ичәриси гәзәблә долу габа дөнмәјәк. Чүнки Аллаһ бизи хәзинәјә бәнзәр хидмәтин сахланылдығы «сахсы [габлар]» олмаг шәрәфинә лајиг ҝөрүб (2 Кор. 4:1, 7). Белә габда гыҹгырмыш кинә јер јохдур!\n5. Һарунун аиләсиндә баш верән фаҹиәдән нә өјрәнә биләрик? (Мәгаләнин әввәлиндәки шәклә бах.)\n5 Левилиләр 10:1—11 ајәләриндә Һарунун аиләсиндә баш вермиш фаҹиәдән бәһс едилир. Ҝөјдән дүшән од мүгәддәс мәскәндә Һарунун оғуллары Надав вә Авиһуну өлдүрәндә Һарун вә аиләси јаман сарсылмышды. Өлән гоһумлары үчүн јас тутмамаг онларын иманы үчүн әсил сынаг иди. Бәс сән јығынҹагдан кәнар едилмиш аилә үзвүнлә вә ја башгасы илә үнсијјәт сахламамаг мәсәләсиндә мүгәддәслијини горујурсан? (1 Коринфлиләрә 5:11 ајәсини оху.)\n6, 7. а) Дини мәканда кечирилән тој мәрасиминә дәвәт олунаркән һансы мәгамлары өлчүб-бичмәлијик? (Һашијәјә бах.) б) Иманымыза шәрик олмајан гоһумумуза вәзијјәти неҹә изаһ едә биләрик?\n6 Ола билсин, биз Һарунла аиләсинин үзләшдији шиддәтли сынагла һеч вахт үзләшмәмишик. Бәс әҝәр Јеһованын Шаһиди олмајан гоһумумуз бизи дини мәканда кечирдији тој мәрасиминә дәвәт едибсә, онда неҹә? Дүздүр, Мүгәддәс Јазыларда бизим ора ҝетмәјимизи гадаған едән конкрет ганунлар јохдур, амма дүзҝүн гәрар вермәк үчүн мүәјјән принсипләр вар *.\n7 Ола билсин, белә вәзијјәтдә Аллаһ гаршысында мүгәддәс галмаг гәтијјәтимизи ҝөрән иманымыза шәрик олмајан гоһумларымыз буна мәәттәл галыр (1 Пет. 4:3, 4). Онларын хәтринә дәјмәмәк үчүн кәскин данышмамалы, вәзијјәти мүлајимликлә баша салмалыјыг. Вә буну габагҹадан етсәк, даһа јахшы олар. Бизи сајыб тоја дәвәт етдикләринә ҝөрә тәшәккүрүмүзү билдириб изаһ едә биләрик ки, бу етигадымызла бағлы мәсәләдир вә бизим орада олмағымыз онларын хошбәхт ҝүнүнә көлҝә сала, һабелә хошаҝәлмәз вәзијјәт јарада биләр. Бу, иман вә етигадымызда ҝүзәштә ҝетмәмәјин үсулларындан биридир.\nЈЕҺОВАНЫН АЛИ ҺАКИМИЈЈӘТИНИ ДӘСТӘКЛӘ\n8. «Левилиләр» китабы диггәти Јеһованын али һакимијјәтинә неҹә ҹәмләјир?\n8 «Левилиләр» китабы диггәти Јеһованын али һакимијјәтинә ҹәмләјир. Бу китабда 30 дәфәдән чох бурадакы ганунларын Јеһовадан олдуғу вурғуланыр. Бу һәгигәти дәрк едән Муса пејғәмбәр бу әмрләрә там садиг иди (Лев. 8:4, 5). Биз дә Али Һөкмдарымыз Јеһованын биздән тәләб етдикләринә һәр заман табе олмалыјыг. Бунун үчүн ҝәрәк Аллаһын тәшкилатыны дәстәкләјәк. Лакин Иса чөллүкдә сынаға чәкилдији кими, биз дә тәк оланда сынана биләрик (Лука 4:1—13). Бүтүн нәзәримизи Аллаһын һакимијјәтинә ҹәмләсәк вә Она етибар етсәк, һеч ким бизи нә ҝүзәштә ҝетмәјә мәҹбур едә биләр, нә дә һәдәләри илә ҝөзүмүзү горхуда биләр (Сүл. мәс. 29:25).\n9. Нә үчүн бүтүн дүнја Аллаһын халгына нифрәт едир?\n9 Мәсиһин давамчысы вә Јеһованын Шаһиди олдуғумуз үчүн биз бүтүн дүнјада тәгиб олунуруг. Бу белә дә олмалыдыр, чүнки Иса шаҝирдләринә демишди: «Инсанлар сизә әзијјәт верәҹәк вә өлдүрәҹәкләр. Мәним адыма ҝөрә бүтүн халглар сизә нифрәт едәҹәкләр» (Мат. 24:9). Дүнја бизә нифрәт етсә дә, биз Падшаһлыг һагда хош хәбәри бәјан етмәјә вә Јеһованын өнүндә мүгәддәслијимизи горумаға давам едирик. Дүрүст, тәмиз вә гануна бағлы вәтәндашлар олмағымыза бахмајараг, бизә јенә дә нифрәт едирләр (Ром. 13:1—7). Чүнки бизим үчүн Али Һөкмдар Јеһовадыр! Биз «јалныз Она» хидмәт едир вә һеч вахт Онун әдаләтли ганун вә принсипләриндә ҝүзәштә ҝетмирик (Мат. 4:10).\n10. Бир гардаш битәрәфлик мәсәләсиндә ҝүзәштә ҝетдији үчүн һансы вәзијјәтлә үзләшди?\n10 Бу «дүнјаја мәхсус» олмадығымыз үчүн мүһарибәләрдә вә сијаси мәсәләләрдә битәрәф мөвге тутуруг. (Јәһја 15:18—21; Јешаја 2:4 ајәләрини оху.) Лакин Аллаһын бәзи хидмәтчиләри битәрәфлик мәсәләсиндә ҝүзәштә ҝетмишләр. Анҹаг онларын әксәријјәти төвбә етмиш вә мәрһәмәтли сәмави Аталары илә мүнасибәтләрини бәрпа етмишләр (Мәз. 51:17). Бәзиләри исә төвбә етмәмишләр. Мәсәлән, Икинҹи Дүнја мүһарибәси заманы забитләр Маҹарыстанда ганунсуз олараг һәбс олунан 45 јаша гәдәр олан 160 гардашы бүтүн һәбсханалардан јығыб бир шәһәрә топламышдылар. Онлардан тәләб олунурду ки, һәрби хидмәтә башласынлар. Садиг гардашлар өз битәрәф мөвгеләрини гәти шәкилдә горудулар, лакин онлардан доггузу һәрби анд ичиб форма ҝејинди. Ики илдән сонра ҝүзәштә ҝедәнләрдән биринин аид олдуғу силаһлы дәстәјә садиг Шаһидләри гырмаг әмри верилди. Вә бу Шаһидләрин арасында һәмин адамын доғма гардашы да вар иди. Лакин вәзијјәт елә ҝәтирди ки, бу гәтли-ам баш тутмады.\nЈЕҺОВАЈА ӘН ЈАХШЫСЫНЫ ТӘГДИМ ЕТ\n11, 12. Гәдим исраиллиләрин гурбанлар тәгдим етмәси илә бағлы Јеһованын гојдуғу шәртләр буҝүнкү мәсиһчиләрә неҹә аиддир?\n11 Мусанын ганунуна әсасән, исраиллиләр гурбанлар тәгдим етмәли идиләр (Лев. 9:1—4, 15—21). Бу гурбанлар Иса Мәсиһин ганыны тәмсил етдији үчүн гүсурсуз олмалы иди. Бундан әлавә, һәр бир тәгдимә вә ја гурбан ҝәтирилән заман хүсуси ајинләр һәјата кечирилмәли иди. Мисал үчүн, Левилиләр 12:6 ајәсиндә дүнјаја ушаг ҝәтирән анадан нә тәләб олундуғу белә изаһ олунур: «Оғлан јахуд гыз ушағы доғуб пакланма мүддәти битәндә гадын Һүзур чадырынын ҝиришинә бириллик тоғлуну јандырма гурбаны кими вә ҝөјәрчин јахуд гумру гушуну каһинин јанына ҝүнаһ гурбаны кими ҝәтирсин». Аллаһын тәләбләри конкрет олса да, Онун мәһәббәти вә мәрһәмәти Ганунда өз әксини тапырды. Әҝәр ананын тоғлу ҝәтирмәјә ҝүҹү чатмырдыса, онда о, ики гумру гушу, јахуд ики ҝөјәрчин ҝәтирә биләрди (Лев. 12:8). Касыб олмасына бахмајараг, Аллаһ бу бәндәсини баһалы тәгдимә ҝәтирән бәндәси гәдәр севир вә гијмәтләндирирди. Биз бундан нә өјрәнирик?\n12 Һәвари Павел һәмиманлыларыны Аллаһа «мәдһ гурбаны» тәгдим етмәјә сәсләјирди (Ибр. 13:15). Бизим додагларымыз Јеһованын мүгәддәс адыны һәр јердә бәјан етмәлидир. Лал-кар баҹы-гардашларымыз исә Аллаһы жест дилиндә мәдһ едирләр. Мүәјјән сәбәбләрә ҝөрә евдән чыха билмәјән мәсиһчиләр мәктуб јазмагла, телефон тәблиғи илә вә јанына ҝәлиб-ҝедәнләрә тәблиғ етмәклә Јеһованы мәдһ едирләр. Јеһованын адыны вә хош хәбәри бәјан етмәклә тәгдим етдијимиз мәдһ гурбаны сағламлығымыза вә габилијјәтимизә мүвафиг ҝәлмәлидир. Әсас одур ки, ән јахшысыны верәк (Ром. 12:1; 2 Тим. 2:15).\n13. Биз нәјә ҝөрә тәблиғ хидмәти һагда һесабат вермәлијик?\n13 Јеһованы севдијимиз үчүн биз мәдһ гурбанларымызы ҹани-көнүлдән тәгдим едирик (Мат. 22:37, 38). Лакин биздән тәблиғ хидмәти илә бағлы һесабат вермәк тәләб олунур. Бәс биз бу тәләбә неҹә јанашмалыјыг? Һәр ај вердијимиз тәблиғ һесабаты Аллаһа сәдагәтимизи ҝөстәрир (2 Пет. 1:7). Сөзсүз, һеч ким өзүнү һесабатына чох саат јазмаг наминә даһа чох тәблиғ етмәјә мәҹбур һисс етмәмәлидир. Хәстәлик вә ја гоҹалыгдан әзијјәт чәкән тәблиғчиләр ај әрзиндә там саат хидмәт етмәк әвәзинә, 15 дәгигә вә ја 15 дәгигәлик артырмаларла тәблиғ едиб һесабат верә биләр. Јеһова һәмин дәгигәләри бу тәблиғчинин верә биләҹәјинин ән јахшысы вә мәһәббәтинин тәзаһүрү кими гәбул едир. Бу да һәмин тәблиғчинин Јеһованын Шаһиди олмаг шәрәфини гијмәтләндирдијини ҝөстәрир. Баһалы гурбанлар тәгдим етмәјә ҝүҹү чатмајан исраиллиләрә јанашдығы кими, Јеһова мүәјјән мәһдудијјәтләринә бахмајараг, һесабат верән хидмәтчиләрини дә дәјәрләндирир. Һәр биримизин вердији һесабат үмумдүнја һесабатында топланараг тәшкилатымыза Падшаһлығын тәблиғ иши илә бағлы ҝәләҹәк планлар гурмаға көмәк едир. Буна ҝөрә дә биз тәблиғлә бағлы һесабатлар вермәјә даһа мәсулијјәтлә јанашмалыјыг.\nМҮТАЛИӘ ЕТМӘК ВӘРДИШИМИЗ ВӘ МӘДҺ ГУРБАНЛАРЫМЫЗ\n14. Мүталиә етмәк вәрдишимизи нә үчүн јохламалыјыг?\n14 «Левилиләр» китабындан бәзи руһани хәзинәләри арашдырдыгдан сонра, јәгин, инди даһа јахшы баша дүшдүн ки, нәјә ҝөрә бу китаб Аллаһдан илһам алмыш Кәлама дахилдир (2 Тим. 3:16). Ола билсин, индән белә мүгәддәслијини горумаға даһа гәтијјәтли олаҹагсан вә буну тәкҹә Аллаһ тәләб етдији үчүн јох, Она сәдагәтлә ибадәт етмәјинә лајиг олдуғу үчүн едәҹәксән. Әминик ки, бу ики мәгаләдән «Левилиләр» китабы һагда өјрәндикләрин сәндә бүтүн Мүгәддәс Јазылары дәриндән арашдырмаг һәвәси ојатды. (Сүлејманын мәсәлләри 2:1—5 ајәләрини оху.) Дуа едиб шәхси мүталиә етмәк вәрдишинин нә јердә олдуғуну мүәјјән ет. Сөзсүз, истәјәрсән ки, Јеһова тәгдим етдијин мәдһ гурбаныны гәбул етсин. Бәс һансыса верилишләр, видеоојунлар, идман вә ја диҝәр мараглы мәшғулијјәтләр сәни руһани ишләрдән ҝери салмыр ки? Ишдир салырса, онда һәвари Павелин «Ибраниләрә мәктуб»унда дедикләри сәнин хејринә олаҹаг.\nАиләви ибадәт вә шәхси мүталиә һәјатында әсас јердә дурурму? (14-ҹү абзаса бах)\n15, 16. Нә үчүн Павел ибрани мәсиһчиләрлә ачыг данышырды?\n15 Һәвари Павел ибраниләрә јаздығы мәктубда фикирләрини ачыг вә кәсә демишди. (Ибраниләрә 5:7, 11—14 ајәләрини оху.) Онлара билдирмишди ки, зеһинләри күтләшиб. Бәс о нә үчүн белә сәрт данышмышды? О, руһани сүдлә хилас олаҹагларына ҝүман едән мәсиһчиләрә Јеһованын ҝөзү илә бахыб һалларына аҹыјырды. Дүздүр, мәсиһчилијин әсас тәлимләрини билмәк ваҹибдир, амма руһани ҹәһәтдән инкишаф едиб мәсиһчи јеткинлијинә чатмаг үчүн «бәрк гида» лазымдыр.\n16 Башгаларына тәлим вермәк әвәзинә, ибраниләрин өзләринә тәлим верән лазым иди. Чүнки онлар «бәрк гида»ја јахын дурмурдулар. Өзүндән соруш: «Бәрк руһани гидаја неҹә јанашырам? Ону гәбул едирәм? Јохса дуа етмәкдән вә Мүгәддәс Китабы арашдырмагдан сојумушам? Бәлкә проблемләримин сәбәби мүталиә етмәк вәрдишимин олмамасыдыр?» Унутма ки, биз садәҹә тәблиғ етмир, һәмчинин тәлим вериб шаҝирд һазырлајырыг (Мат. 28:19, 20).\n17, 18. а) Нә үчүн мүнтәзәм бәрк руһани гида гәбул етмәлијик? б) Мәсиһчи ҝөрүшләриндән әввәл спиртли ички ичмәк мәсәләсинә неҹә јанашмалыјыг?\n17 Ола билсин, чохларымыза Мүгәддәс Китабы арашдырмаг чәтин ҝәлир. Дүздүр, Јеһова хидмәтчиләриндә ҝүнаһлы олдуглары һиссини јаратмагла онлары Өз Кәламыны арашдырмаға вадар етмир. Бунунла белә, бәрк руһани гиданы Аллаһа нечә ил һәср олмағымыздан асылы олмајараг, һәмишә гәбул етмәлијик. Бунсуз биз һеч вахт мүгәддәслик јолунда гала билмәрик!\n18 Мүгәддәс олмаг үчүн ҝәрәк Мүгәддәс Јазылары дәриндән арашдырыб Аллаһын тәләбләринә ујғун јашајаг. Чох еһтимал ки, ичкили вәзијјәтдә ола-ола «һарам од» тәгдим етдикләринә ҝөрә өлдүрүлән Надавла Авиһу һагда дүшүн (Лев. 10:1, 2). Аллаһын Һаруна дедији сөзләрә фикир вер. (Левилиләр 10:8—11 ајәләрини оху.) Бу сөзләр о демәкдирми ки, биз мәсиһчи ҝөрүшләринә ҝетмәздән өнҹә һеч бир спиртли ички гәбул етмәмәлијик? Нәзәрә ал ки, биз Мусанын гануну алтында дејилик (Ром. 10:4). Бәзи өлкәләрдә һәмиманлыларымыз јығынҹаға ҝетмәздән габаг јемәк јејәркән гәдәриндә спиртли ички гәбул едирләр. Мәсәлән, гәдимдә адәтә ҝөрә Пасхада дөрд ҹам шәраб ичилирди. Иса Хатирә ҝеҹәсини тәсис едәркән һәвариләринә ичмәләри үчүн онун ганыны тәмсил едән шәраб вермишди (Мат. 26:27). Үмумијјәтлә, Мүгәддәс Китабда ички дүшкүнлүјү вә сәрхошлуг мүһакимә олунур (1 Кор. 6:10; 1 Тим. 3:8). Әксәр мәсиһчиләр исә виҹданлары наминә мүгәддәс хидмәтин һәр һансы нөвүнү иҹра етмәздән әввәл һеч бир спиртли ички гәбул етмирләр. Анҹаг өлкәдән-өлкәјә вәзијјәт дәјишир вә әсас одур ки, мәсиһчиләр «мүгәддәслә ади шејләри ајырд [едиб]» Аллаһы разы салмаг үчүн һәр бир ишләриндә мүгәддәс олсунлар.\n19. а) Аиләви ибадәт вә шәхси мүталиә илә бағлы нәји јадда сахламалыјыг? б) Мүгәддәс галмаг үчүн нәјә гәти гәрарлысан?\n19 Аллаһын Кәламыны дәриндән арашдырмагла сәнә чохлу руһани хәзинәләр ачылаҹаг. Аиләви ибадәтини вә шәхси мүталиәни зәнҝинләшдирмәк үчүн ахтарыш вәсаитләриндән истифадә ет. Јеһова вә нијјәтләри һагда даһа дәрин биликләрә јијәлән. Она даһа да јахынлашмаға чалыш (Јаг. 4:8). «Ҝөзләрими ач ки, Ганунунун харигәләрини ҝөрүм», — сөзләрини дејән мәзмурчу кими Аллаһа дуа ет (Мәз. 119:18). Мүгәддәс Китабын ганун вә принсипләриндә һеч вахт ҝүзәштә ҝетмә. «Мүгәддәс [Аллаһымыз]» Јеһованын али ганунуна севә-севә табе ол вә «Аллаһын хош хәбәри илә бағлы мүгәддәс иши» ҹанла-башла јеринә јетир (1 Пет. 1:15; Ром. 15:16). Бу чәтин ҝүнләрдә һәмишә мүгәддәслијини гору. Беләликлә, ҝәлин һәр ишимиздә мүгәддәс олаг вә мүгәддәс Аллаһымыз Јеһованын али һакимијјәтинин тәрәфини тутаг.\n^ абз. 6 «Ҝөзәтчи гүлләси»нин 2002-ҹи ил 15 мај сајындакы «Охуҹуларын суаллары» рубрикасына (рус.) бах.


Q=10	C=10	SS=5	LS=0	PS=0	DC=0	LC=0	SD=0	BS=0	G0=16	G1=10	G2=5	DLID=az_RU	BODY=Чохлары Аллаһа инандығыны дејир. Амма Аллаһ һаггында данышанда һәрә бир шеј дејир. Бәзиләри Аллаһын сәрт бир һаким олдуғуну, инсанлары ҝүнаһларына ҝөрә ҹәзаландырдығыны дүшүнүр. Диҝәрләри үчүн О, һәр бир ҝүнаһа ҝөз јуман, бағышлајан Аллаһдыр. Бир башгалары инаныр ки, Аллаһ инсанлардан узагдыр вә инсанларла гәтијјән марагланмыр. Бу ҹүр зиддијјәтли фикирләр уҹбатындан инсанларда белә тәәссүрат јарана биләр ки, Аллаһы јахындан танымаг мүмкүн дејил.\nАллаһы танымаг ваҹибдирми? Бәли. Аллаһы јахындан танымаг һәјатынызы зәнҝинләшдирәҹәк, она мәна гатаҹаг (Һәвариләрин ишләри 17:26—28). Сиз Аллаһа јахынлашдыгҹа Онун сизә мәһәббәти артаҹаг, сизә даһа чох көмәк олаҹаг (Јагуб 4:8). Ән әсасы исә Аллаһ һаггында дәгиг билик инсана әбәди һәјат бәхш едә биләр (Јәһја 17:3).\nАллаһы јахындан неҹә таныја биләрик? Јахшы таныдығыныз јахын достунуз һаггында дүшүнүн. Неҹә олуб ки, достлашмысыныз? Јәгин онун адыны, хасијјәтини, нәдән хошу ҝәлиб-ҝәлмәдијини, нәләр етдијини, ҝәләҹәкдә нәләр етмәји планлашдырдығыны вә саирә кими шејләри өјрәнмисиниз. Онун һаггында өјрәндикләриниз сизи һәмин инсана јахынлашдырыб.\nЕләҹә дә, нөвбәти суаллары арашдырмагла Аллаһы јахындан таныја биләрик:\nБу журналда бу суалларын Мүгәддәс Китаба әсасән ҹавабыны тапа биләрсиниз. Бу мәгаләләри охујанда һәм Аллаһы јахындан таныјаҹаг, һәм дә Онунла јахын мүнасибәтин сизә һансы фајдалары ҝәтирәҹәјини өјрәнәҹәксиниз.\nАллаһын елә бир ады вар ки, бу ад Онун бүтүн варлығыны өзүндә еһтива едир. Буну билирдиниз?


Q=10	C=5	SS=5	LS=5	PS=0	DC=0	LC=0	SD=0	BS=2	G0=8	G1=7	G2=3	DLID=az_RU	BODY=Јеһованын Шаһидләри нәјә ҝөрә бәзи тәлимләринә дәјишиклик едирләр?\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Боснија Валенсија Вјетнам Гренландија Данимарка Индонезија Исвеч Камбоҹа Литва Македонија Малта Мјанма Непал Нидерланд Норвеч Раратонга Соломон Адалары пиҹини Уелс Украјна Фарер Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ашағы алман баск батак (тоба) болгар венда газах гуарани гырғыз еве ермәни ермәни (гәрб) естон зулу иврит илок инҝилис испан италјан карен (сго) каталан кечуа (Куско) кинјаруанда кирунди кореја коса куанјама лингала малагаси малај малајалам мам масатек (Хуаутла) мајја маҹар науатл (Хуастека) науатл (Шимали Пуебла) науатл (мәркәзи) нгабар ндебеле (Зимбабве) нзема пангасинан папјаменто (Күрасао) полјак португал пәнҹаб румын рус свати себуан сепеди серб серб (латын) сетсвана сингал словак словен суаһили тагалог таи татар таҹик тви телугу тетум (Дили) тив тигре тохолабал түрк урду ујғур (кирил) фанте фарс фин франсыз хорват чех читонга чичева чол шона јапон јоруба јунан ҝүрҹү Һаити креолу һилигајнон әрәб өзбәк\nБиз һәмишә Мүгәддәс Китабы әлдә рәһбәр тутуруг вә Мүгәддәс Китаб бизә даһа да ајдын олдугҹа тәлимләримизә дүзәлиш едирик *.\nТәлимләрин бәзиләри Мәсәлләр 4:18 ајәсиндә јазылмыш сөзләрә әсасән дәјишилир. Орада дејилир: «Салеһләринсә јолу сүбһ шәфәги кимидир, ҝүн ҝүнорта јеринә галхдыгҹа даһа да ишыгланыр». Ҝүн ҝүнорта јеринә галхдығы кими, Аллаһын илаһи һәгигәтләри дә өз вахтында ишыгланыб ајдынлашыр (1 Бутрус 1:10—12). Мүгәддәс Китабда пејғәмбәрлик едилиб ки, Аллаһ ахырзаманда бу иши даһа да сүрәтләндирәҹәк (Дәнјал 12:4).\nТәлимләримизә едилән дүзәлишләр бизи нә тәәҹҹүбләндирир, нә дә нараһат едир. Аллаһын гәдимдә јашамыш хидмәтчиләринин дә јанлыш баша дүшдүкләри фикирләр, еһтималлар олмушдур. Онлар да мүәјјән мәсәләләрә бахышларыны дүзәлтмәли олмушдулар.\nАллаһын тәјин етдији вахтдан 40 ил өнҹә Муса өзүнү Исраил халгынын хиласкары һесаб едирди (Һәвариләрин ишләри 7:23—25, 30, 35).\nҺәвариләр Мәсиһин өлүб, дирилмәси илә бағлы пејғәмбәрлији сәһв баша дүшмүшдүләр (Әшија 53:8—12).\nБиринҹи әсрдә јашамыш бәзи мәсиһиләр Јеһованын ҝүнүнүн нә вахт ҝәләҹәји һагда јанлыш тәсәввүрләрә гапылмышдылар (2 Салоникилиләрә 2:1, 2).\nАллаһ сонралар онларын јанлыш фикирләринә дүзәлиш етди. Дуа едирик ки, лазым ҝәләрсә, Аллаһ индән сонра да бизим фикирләримизә дүзәлиш етсин.\n^ абз. 2 Биз Мүгәддәс Китаба әсасланан тәлимләримиздә етдијимиз дәјишикликләри ҝизләтмирик. Әксинә, биз онлары гејдә алыр вә чап едирик. Бунунла бағлы «Јеһованын Шаһидләринин нәшрләри үзрә ахтарыш» вәсаитиндәки бу башлыға баха биләрсиниз: Јеһованын Шаһидләри/Бахышлар вә инанҹлар/Тәлимләримизә ҝәтирилән ајдынлыг\nЈеһованын Шаһидләри нәјә инанырлар?


Q=16	C=8	SS=8	LS=8	PS=0	DC=0	LC=0	SD=0	BS=0	G0=7	G1=7	G2=7	DLID=az_RU	BODY=Фөвгәлтәбии һадисәләрә мараг\n«Вампирләр, гурд адамлар вә зомбиләрлә бағлы әјләнҹәләрин јерини ҝетдикҹә ҹинә тутулмуш инсанлары вә екзорсизми нүмајиш етдирән әјләнҹәләр тутур» («The Wall Street Journal»)\nҸАВАН вә јашлы сеһрбазлар, ҹазибәдар ҹадуҝәрләр, ҝөзәл вә јарашыглы вампирләр. Бунлар китабларда, филмләрдә вә видео-ојунларда мәшһур олан фөвгәлтәбии * гәһрәманлардан јалныз бәзиләридир. Инсанлар онлара нәјә ҝөрә бу гәдәр мараг ҝөстәрир?\nСосиолоҝија профессору Клод Фишер јазыр: «Әҝәр әввәлләр руһлара он америкалыдан бири инанырдыса, инди үч америкалыдан бири инаныр. Фалчылара, екстрасенсләрә мүраҹиәт едән, руһлара вә кабус евләрә инанан америкалы ҝәнҹләрин сајы јашлылара нисбәтән тәхминән ики дәфә чохдур».\nРуһларын инсанларын һәјатына тәсири илә бағлы һекајәләрин јенидән дәбә минмәси тәәҹҹүблү дејил. Мајкл Калиа јазыр: «Ҹинләрин инсанларла тәмасы һагда мөвзунун јенидән ҝүндәмә ҝәлмәсинә сәбәб өтән он ил әрзиндә зомби, гурд адам вә вампирләрә марағын артмасыдыр» («The Wall Street Journal»).\nБир һесабата ҝөрә, «бүтүн дүнјада руһлара инанан инсанларын сајы 25 фаиздән 50 фаизә галхыб вә әксәр халгларын әдәбијјатында руһларла бағлы мөвзулар ҝениш јајылыб». Сосиолоҝија профессору Кристофер Бедер вә Карсон Манкенин Бирләшмиш Штатларда апардығы сорғуја әсасән, «мәлум олуб ки, америкалыларын 70—80 фаизи паранормал һадисәләрин ән азы бир нөвүнә инаныр».\nҸиндарлыға вә паранормал һадисәләрә мараг зәрәрсиздирми?\n^ абз. 4 Фөвгәлтәбии: тәбии јолла изаһ олуна билмәјән, тәбиәтин ганунларына табе олмајан («Азәрбајҹан дилинин изаһлы лүғәти»).


Q=14	C=7	SS=7	LS=7	PS=7	DC=0	LC=0	SD=0	BS=1	G0=8	G1=5	G2=4	DLID=az_RU	BODY=Төврат, Зәбур вә Инҹил инсанлара неҹә верилиб? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ассам африкаанс болгар га ган гырғыз дхолуо еве ермәни естон ефик зулу ибо иврит илок инҝилис исланд исоко испан италјан кикамба киконго кинјаруанда кирунди кореја коса латыш лингала луганда малагаси малајалам маҹар нзема осетин папјаменто (Аруба) папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар тви телугу тив тсонга тумбука түрк түркмән умбунду урһобо фарс фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон әрәб\nМүгәддәс Јазыларда мәзмунунун кимләр тәрәфиндән гәләмә алындығыны ачыг шәкилдә билдирилир. Бәзи һиссәләр нөвбәти сөзләрлә башлајыр: « Неһемјанын сөзләри », « Јешајаја ҝөрүнән ҝөрүнтү » вә « Јоелә назил олан Рәббин сөзү » (Неһемја 1:1; Јешаја 1:1; Јоел 1:1).\nАллаһын Кәламыны гәләмә аланлар гејд едир ки, онлар вар олан тәк Аллаһ Јеһованын адындан сөјләјирдиләр. Ибрани Јазыларын јазылмасында иштирак едән пејғәмбәрләр 300 дәфәдән чох « Рәбб белә дејир » демәклә алдыглары хәбәрин Аллаһдан олдуғуну ҝөстәрмишләр (Амос 1:3; Микеја 2:3; Наһум 1:12). Диҝәрләринә исә Аллаһын сөзү мәләкләр васитәсилә билдирилиб (Зәкәријјә 1:7, 9).\nМүгәддәс Јазылар 1600 ил әрзиндә 40 нәфәр киши тәрәфиндән гәләмә алыныб. Онлардан бәзиләри бир јох, бир нечә һиссәсини јазыб. Садә дилдә десәк, Мүгәддәс Јазылар 66 бөлмәдән вә ја китабдан ибарәт балаҹа китабханадыр. Ибрани Јазылар вә јахуд «Әһди-Әтиг» (Төврат, Зәбур, Пејғәмбәрләрин китабы) кими танынан һиссә 39, гәдим јунан дилиндә гәләмә алынан Инҹил, јахуд «Әһди-Ҹәдид» кими танынан һиссә исә 27 китаб топлусундан ибарәтдир.\nМүгәддәс Јазыларын Аллаһ тәрәфиндән ҝөндәрилдијини нә тәсдиг едир?\nТөврат, Зәбур јәһудиләрә, Инҹил исә христианлара ҝөндәрилиб?\nМуса пејғәмбәр Мүгәддәс Јазыларын һансы һиссәләрини гәләмә алыб?


Q=10	C=6	SS=0	LS=2	PS=4	DC=0	LC=0	SD=0	BS=1	G0=46	G1=30	G2=13	DLID=az_RU	BODY=Јарадылыш 47 | Онлајн Мүгәддәс Китаб | Јени дүнја тәрҹүмәси\nЈагуб фиронла ҝөрүшүр (1—12)\nЈусифин мүдрик идарәчилији (13—26)\nИсраил Гошендә јурд салыр (27—31)\n47 Јусиф ҝәлиб фирона хәбәр верди:+ «Атам да, гардашларым да Кәнан торпағындан чыхыб ҝәлибләр. Онлар гојун-гузуларыны, мал-гараларыны вә нәләри варса, һәр шеји өзләри илә ҝәтирибләр. Инди Гошендәдирләр+». 2 Сонра гардашларындан бешини фиронун һүзуруна ҝәтириб она тәгдим етди.+ 3 Фирон Јусифин гардашларындан сорушду: «Нә ишлә мәшғулсунуз?» Онлар: «Гулларын ата-бабалары кими ушаглыгдан гојун отармагла мәшғулдур», — дејә ҹаваб вердиләр.+ 4 Сонра фирона дедиләр: «Биз ҝәлмишик ки, мүвәггәти бу торпагда јашајаг.+ Чүнки Кәнан дијарында аҹлыг елә ҝүҹлүдүр ки, гулларын сүрүләрини отармаға отлаг тапа билмирләр.+ Она ҝөрә дә хаһиш едирик, гулларына Гошен торпағында јашамаға иҹазә вер».+ 5 Онда фирон Јусифә деди: «Атан вә гардашларын тәшриф бујуруб бура, сәнин јанына ҝәлибләр. 6 Мисир сәнин ихтијарындадыр. Өлкәнин ән јахшы јерини атана вә гардашларына вер.+ Гој онлар Гошен дијарында јашасынлар. Һәм дә араларындан баҹарыглы билдијин адама мәним сүрүләримә бахмағы тапшыр». 7 Сонра Јусиф атасыны ҝәтириб фирона тәгдим етди. Јагуб фирона алгыш етди. 8 Фирон Јагубдан сорушду: «Нечә јашын вар?» 9 Јагуб фирона деди: «Јүз отуз илдир ки, гүрбәт елләрдә өмүр сүрүрәм. Гыса вә кешмәкешли һәјатым+ аталарымын гүрбәт елләрдә кечирдији өмүр гәдәр узун дејил».+ 10 Бундан сонра Јагуб фирона алгыш едиб онун һүзурундан чыхды. 11 Јусиф атасыны вә гардашларыны Мисир торпағында јерләшдириб, фиронун әмр етдији кими, Рамсес торпағынын ән јахшы јериндә онлара мүлк верди.+ 12 О, атасыны, гардашларыны вә атасынын бүтүн ев әһлини ушагларын сајына ҝөрә әрзагла тәмин едирди. 13 Бүтүн өлкәдә әрзаг гытлығы иди, чүнки аҹлыг чох шиддәтли иди. Аҹлыг Мисир вә Кәнан өлкәләрини чапыб-таламышды.+ 14 Јусиф тахылы сатыб Мисир вә Кәнан өлкәләринин бүтүн пулуну топлајыр, онлары фиронун евинә чатдырырды.+ 15 Бир гәдәр кечәндән сонра Мисирдә вә Кәнанда пул гуртарды. Бүтүн мисирлиләр Јусифин јанына ҝәлиб дедиләр: «Бизә чөрәк вер! Пулумуз јохдур дејә, ҝөз ҝөрә-ҝөрә өләк?» 16 Онда Јусиф деди: «Әҝәр пулунуз јохдурса, онда мал-гаранызы ҝәтирин. Мән дә әвәзиндә сизә чөрәк верәрәм». 17 Беләликлә, онлар мал-һејванларыны Јусифин јанына ҝәтирирдиләр, Јусиф дә атларын, гојун-гузу, мал-гара вә ешшәкләрин әвәзиндә онлара әрзаг верирди. Һәмин ил о, мал-һејванын мүгабилиндә халгы әрзагла тәмин етди. 18 Ил баша чатды. Нөвбәти ил ҹамаат Јусифин јанына ҝәлиб деди: «Ағамыздан нә ҝизләдәк, һеч нәјимиз галмајыб. Пулумузу да, мал-гарамызы да ағамыза вермишик. Бир гуру ҹанымыз галыб, бир дә торпағымыз. 19 Биз өлсәк, торпағымызы беҹәрән олмаса, бунун кимә фајдасы олаҹаг? Бизи дә, торпағымызы да ал, әвәзиндә бизә әрзаг вер. Торпағымыз фиронун мүлкијјәтинә кечсин, өзүмүз дә она гул олаг. Бизә тохум вер ки, сағ галыб өлмәјәк, торпағымыз бош галмасын». 20 Јусиф мисирлиләрин бүтүн торпагларыны фирон үчүн алды, чүнки аҹлыг шиддәтли олдуғундан мисирлиләрин һамысы өз торпағыны сатырды. Беләликлә, торпаглар фиронун олду. 21 Сонра о, Мисирин бир уҹундан о бири уҹунадәк бүтүн әһалини шәһәрләрә көчүрдү.+ 22 Тәкҹә каһинләрин торпагларыны алмады,+ чүнки онлары фирон өзү әрзагла тәмин едирди. Онлар фиронун вердији әрзагла доланырдылар, буна ҝөрә дә торпагларыны сатмадылар. 23 Онда Јусиф ҹамаата деди: «Артыг сиз торпагларынызла бирликдә фирона мәхсуссунуз. Инди алын, бу да тохум, апарын әкин. 24 Јығдығыныз мәһсулун бешдә бири фиронун олаҹаг,+ галан дөрд һиссәсини исә өзүнүзә ҝөтүрәрсиниз. Ондан һәм тохумлуг кими истифадә едәрсиниз, һәм дә өзүнүзү, ушагларынызы вә бүтүн евиниздә оланлары доландырарсыныз». 25 Онлар ҹаваб вердиләр: «Сән бизи хилас еләдин.+ Биз фирона гул оларыг, тәки сән лүтфүнү биздән әсирҝәмә».+ 26 Јусиф мәһсулун бешдә биринин фирона верилмәси барәдә ганун чыхарды. Бу ганун бүтүн Мисир өлкәсиндә буҝүнкү ҝүнә гәдәр гүввәдәдир. Јалныз каһинләрин торпаглары фиронун мүлкијјәтинә кечмәди.+ 27 Исраил Мисирдә, Гошен дијарында јашајырды.+ Онлар орада көк салдылар, доғуб-төрәјәрәк чохалдылар.+ 28 Јагуб Мисирдә он једди ил јашады. Беләликлә, о, јүз гырх једди ил өмүр сүрдү.+ 29 Өлүмүнә аз галмыш Исраил+ оғлу Јусифи чағырыб деди: «Мәнә јахшылыг етмәк истәјирсәнсә, әлини будумун алтына гојуб анд ич ки, мәнә хејирхаһлыг вә сәдагәт ҝөстәрәҹәксән. Хаһиш едирәм, мәни Мисирдә дәфн етмә.+ 30 Мән өләндә мәни Мисирдән чыхарыб ата-бабаларымын јанында дәфн едәрсән».+ Јусиф деди: «Неҹә истәјирсән, елә дә едәҹәјәм». 31 Онда о деди: «Анд ич». Јусиф анд ичди.+ Исраил јатағынын башында, отурдуғу јердә әјилиб сәҹдә етди.+


Q=17	C=17	SS=0	LS=0	PS=0	DC=0	LC=0	SD=0	BS=1	G0=35	G1=29	G2=15	DLID=az_RU	BODY=Зачем ты сделал это, Даджджал?! Правда о наших потерях … »\nМалтә республикә Мијонзәминон дыјоәдә пемандә Малтә ләпәконәдә быә ләпәкә довләте. Бәштә мығјоси горәнә әв пенҹминә ивыжәлијә довләте.\nМалтә сыхани мәншә дырыст мәлум ни. Һәммәјсә веј певыло быә версијә ыме ки, әв јунани зывонәдә быә meli — «ангивин» сыхано бә әмәл омә. Ғәдимә јунанон Melitē вотедәбин бә ләпәки, чәј мәноән “шинә ангивине”. Бәзне бе ки, бә ләпәкәдә быә уникалә ангивини һисоб жәго вотәшоне. Әјо һестбе меши ендемик гыләј ҹур. Ромәвыжон вотедәбин бәј “Мелитә”, әјән һисоб бәбе карде һәмон ә јунанә сыхани ромә зывонәдә быә варианти ғәзинә.\nҸо гыләј фәрзијә жыго иддо кардедә ки, “Малтә” сыхан бә әмәл омә Финикијә зывонәдә быә “Малет”, јәне “пани”, јаанки “лиман” мәно доә сыхано.\nАвропәо бә Асијә ијән Африкә шә роон веј ғәдимику ҹәлб кардедәбин гәтымкорон. Чәмә ерәку бәнав һәштминә әсрәдә Малтәдә сәбәсо бин финикијәвыжон. Дејәвон тәхминән и вахтәдән јунанон омәјн ијо. Чәмә ерәку бәнав чоминә әсрику тосә чәмә ерә сензәминә әсри вахтбәмијон ләпәкышон гәте карфагеныжон, ромәвыжон, Бизанси, әрәбон, норманон ијән испанон.\nИ һәзо һафтса нәве һәштминә сори бә Мисир сәбәро быә Франсә орду де Наполеон Бонапарти сәрдорәти гәтыше Малтә. И һәзо һәштсаминә сори сентјабри пенҹәдә, ыштә нубәдә, ингилисон гәтышоне чы Малтә појтахт Валеттә, ростышон карде әјо Британијә пәрчәм. И һәзо һәштса чордәминә сори дәбастә быә Париси мығовилә әсосәдә Малтә дәварде бә Британијә еһдә. Ингилисон кардышоне әв ыштә мыстәмләкә, ежәшоне әјо ыштә һәрби-дыјо базә.\nИ һәзо нәвса шесты чоминә сори сентјабри висты ијәдә Јолә Британијә сәбәсожәтиш дој бә Малтә Британијә ијәти чарчивәдә. Довләти јол бәнә навконә ғәзинә һисоб бедә Британијә краличә, мәмләкәтәдә мандедә Британијә генерал-губернатор, ғыввәдә бедәбин Британијә ғанунон. И һәзо нәвса шесты һафтминә сори ијули нонзәдә Малтә сохтыше дипломатик мыносибәтон де ССРИ (Ес-Ес-Ер-И). И һәзо нәвса һафто иминә сори Малтәдә бә һакимијәт омәј лејбористә һукмәт, әј ләғвыш карде и һәзо нәвса шесты чоминә сори дәбастә быә ингилиси-Малтә кәсимот, мәһдуд кардыше хариҹи ләшғәрон мәмләкәти зәминонәдә бе. И һәзо нәвса һафто чоминә сори бекабри сивы ијәдә Малтәдә елон кардә бе де президенти јолјәти ијән ипалатәјнә парламенти бе шәрти республикә.\nДы һәзо чоминә сори Малтә дахил бе бә Авропә Иттыфоғ.\nМалтә чы Авропә игләлијә довләте ки, әјо нин даими рујон ијән тәбии голон.\nМалтә парламентә республикәје. Малтә Конститусијә ғәбул кардә быә и һәзо нәвса шесты чоминә сори, пешы кали дәгишијон кардә быән бәвәдә. Ғанунәдә һакимијәт мәхсусе бә парламенти. Довләти јол президенте. Иҹо һакимијәт Сәр-вәзири јолјәти кардә һукмәти дастәдәј.\nСәбәсожәти сәјку ды-се сори дәварде бәпештә, јәне и һәзо нәвса шесты чоминә сори Малтә ғырсә һәмкоәти кардедәбе де Јолә Британијә ијән ҹо НАТО довләтон. Лејбористә партијә ғәләбә бәпештә дечәј сәрәнҹоми дәбастышоне чы НАТО офис Малтәдә.\nУлгујоныш гәдәлијән быбо, елон кардә быә бетәрәфәтијән быбо, Малтә довләти һестыше ыштә орду һиссон, һәмән һәрби будҹә. Чәј һәрби ғыввон әсос функсијә мәмләкәти һывоси кәшеје хариҹи ијән дыләтони хәтонку.\nМалтә појтахт Валеттә довләти иғтысоди ијән сијоси мәркәзе. Бә ҹангәвор, дыјовон, Ионитон ордени магистр Жан Паризо де ла Валеттә номышон ноә бә шәһри. Валеттә ежәше ым шәһр, чәјоән мыдофиәш кардә әв тырконку.\nМалтә мәхлоғ чоса висты нәв һәзо сеса чылы чо кәсе. Бә мәхлоғи ғырсәти горәнә әв пенҹминә вырә гәтедә дынјоәдә.\nМалтә әсос зывонон Малтә зывоне, әв мандедә бә әрәби зывони Туниси диалекти, чәјоән Ингилиси зывон. Хәјли певыло быә ијо һәмән Италјани зывон.\nМәхлоғи вејни, јәне нәве пенҹ ијән даәдә һафт фаиз малтәвыжонин, мәхлоғи нәве һафт ијән даәдә се фаиз ибодәт кардедә бә католикә дини.\nЧы Африкә ијән авропә мијонәдә пемандә Малтә парде бо ғејри-легал иммигрантон. Пешынә вахтонәдә Африкәо омә мәхлоғ ружбәруж веј бедә ијо.\nМалтә һәмән популјарә вырәје бо Јолә Британијәо ијән ҹо Авропә мәмләкәтоно омә тәғоудкорон.\nМалтә иғтысодијоти әсос саһә туризме. Бә Малтә омә туристон ашмард сорбәсор һәнијән веј бедә. Шәһрон ијән тәбиәти ландшафтон рангбәрангәти һымһымбәдә Малтә популјарә вырә быә бо бәдии филмон кәше. Малтәдә кәшә быән Гладиатор, Код Да Винчи ијән ҹо филмон.\nДы һәзо һәштминә сори јанвари ијку, де Малтә лирә јанбәјан, ијо око дојдән һәмән авро.\nӘсос нәғлијоти воситә автомобили нәғлијоте. Һәрәкәт чәпсәмтине.\nМалтә мәктәбонәдә һанде бино бедә веј рә, әғылон вејни бә мәктәб шедән се синәдә, дијә мәкәмон ки, иҹбори мәктәби син пенҹ соре.\nЧы Малтә милли рәсә палеосентауреја номәдә надир ијән чочинә аләфе. Әв бешедә иглә Малтә зәминонәдә, аиде бә бијә әјоми аләфон. Хәлғи дыләдә чәј номи тәрҹумә кардедән бәнә “дыјо гушон” ғәзинә. Чумчыко әв бешедә бә дыјо лап незә рәғонәдә.


Q=11	C=11	SS=0	LS=0	PS=0	DC=5	LC=0	SD=0	BS=0	G0=13	G1=12	G2=6	DLID=az_RU	BODY=Руһани гида һәр кәс үчүн фајдалыдыр\nИса Мәсиһин өлүмүнә бир нечә ҝүн галмышды. О, һәвариләри илә — Бутрусла, Јагубла, Јәһјајла вә Андреасла дөврүн јекунунда өз һүзуру барәдә сөһбәт едәркән белә бир суал галдырды: «Евиндәки гуллугчулара вахтлы-вахтында јемәк вермәк үчүн ағанын онларын үзәринә гојдуғу садиг вә ағыллы нөкәр, ҝөрәсән, кимдир?» (Мәтта 24:3, 45; Марк 13:3, 4). Иса Мәсиһ шаҝирдләрини архајын етди ки, бир аға олараг, дөврүн јекунунда давамчыларыны руһани гида илә тәмин етмәк үчүн «садиг вә ағыллы нөкәр» тәјин едәҹәк. Бәс бу нөкәр ким олаҹагды?\nАллаһын руһу илә сечилмиш мәсиһиләр. Садиг вә ағыллы нөкәр Јеһованын Шаһидләринин Рәһбәрлик Шурасыдыр. Бу Шура Јеһова Аллаһын хидмәтчиләрини вахтлы-вахтында руһани гида илә тәмин едир. Бу гиданы мүнтәзәм алмаг бизим рифаһымыз үчүн сон дәрәҹә ваҹибдир (Лука 12:42).\nАғасы бүтүн әмлакынын идарәсини она тапшырыб (Лука 12:44). Иса Мәсиһ садиг нөкәрә Јеһованын тәшкилатынын јердәки һиссәсини идарә етмәји тапшырыб. Бура дашынан вә дашынмаз әмлака нәзарәт, тәблиғ ишинә рәһбәрлик вә јығынҹаглар васитәсилә тәлим вермәк дахилдир. Садиг вә ағыллы нөкәр бизә лазым олан анда лазым олан руһани гиданы верир, јәни Аллаһын Кәламына әсасланан нәшрләр һазырлајыр, јығынҹаглар вә бөјүк топлантылар үчүн програм тәшкил едир.\nБу нөкәр садигдир, Аллаһын Кәламыны рәһбәр тутур вә тәблиғ етмәк тапшырығыны иҹра едир. Һәмчинин ағыллыдыр, Иса Мәсиһин она етибар етдији һәр шеји ағылла идарә едир (Һәвариләрин ишләри 10:42). Јеһова Аллаһ онларын ишини уғурлу едир, белә ки, Аллаһын халгы бөјүјүр вә руһани гидадан корлуг чәкмир (Әшија 60:22; 65:13).\nИса Мәсиһ давамчыларына руһани гида вермәк үчүн кими тәјин едиб?\n«Нөкәр» һансы мәнада садиг вә ағыллыдыр?


Q=3	C=1	SS=0	LS=0	PS=1	DC=1	LC=0	SD=0	BS=2	G0=37	G1=16	G2=4	DLID=az_RU	BODY=Рут вә Наимә | Ушаглар үчүн Мүгәддәс Китаб һекајәләри\nРут вә Наимә\nИсраилдә гытлыг башлајыр. Буна ҝөрә дә Наимә адлы исраилли гадын әри вә ики оғлу илә бирҝә Муаба көчүр. Бир мүддәт сонра Наимәнин әри өлүр. Онун оғуллары Рут вә Орпа адлы муаблы гызларла евләнирләр. Тәәссүф ки, бир мүддәт сонра Наимәнин оғуллары да өлүр.\nНаимә ешидир ки, Исраилдә халг даһа аҹлыг чәкмир. Буна ҝөрә дә ҝери гајытмаг гәрарына ҝәлир. Рут вә Орпа онунла бирҝә ҝедирләр, анҹаг јары јолда Наимә онлара дејир: «Сиз оғулларым үчүн јахшы һәјат јолдашы, мәним үчүн исә јахшы ҝәлин олдунуз. Истәјирәм сиз јенидән әрә ҝедәсиниз. Муаба гајыдын». Онлар исә дејирләр: «Сәни чох истәјирик! Сәндән ајрылмаг истәмирик». Наимә онлары дилә тутуб ҝери ҝөндәрмәк истәјир. Ахырда Орпа ҝери гајыдыр, анҹаг Рут галыр. Наимә она дејир: «Орпа өз халгынын вә аллаһларынын јанына гајыдыр. Сән дә онунла ҝет». Анҹаг Рут дејир: «Сәни тәрк етмәјәҹәм. Халгын халгым олаҹаг, Аллаһын Аллаһым». Сәнҹә, Наимә Рутун бу сөзләрини ешидәндә һансы һиссләри кечирир?\nРут вә Наимә Исраилә чатанда арпа бичини тәзә башлајыр. Бир ҝүн Рут башаг јығмаг үчүн Раһабын оғлу олан Буәзин зәмисинә ҝедир. Буәз ешидир ки, Рут Наимәјә садиг галан һәмин муаби гадындыр. О, ишчиләринә дејир ки, Рутун јығмасы үчүн дәрзләрин арасындан әлавә сүнбүл чәкиб гојсунлар.\nҺәмин ахшам Наимә Рутдан сорушур: «Бу ҝүн кимин зәмисиндә ишләмисән?» Рут ҹаваб верир: «Буәз адлы бир кишинин зәмисиндә ишләмишәм». Наимә она дејир: «Буәз әримин гоһумудур. Диҝәр гадынларла бирҝә онун тарласында ишлә. Орада һеч ким сәни инҹитмәз».\nБичин вахты гуртарана гәдәр Рут Буәзин зәмисиндә ишләјир. Буәз фикир верир ки, Рут зәһмәткеш вә чох јахшы гадындыр. О дөврдә гадынын әри өләрдисә вә оғлу олмаздыса, о, әринин гоһуму илә евләнмәли иди. Буна ҝөрә дә Буәз Рутла евләнир. Онларын Абид адлы оғуллары олур. Абид сонралар падшаһ олан Давудун бабасы олур. Наимәнин рәфигәләри она ҝөзајдынлығы верирләр. Дејирләр: «Әввәлҹә Јеһова сәнә хејир-дуа олараг Руту верди, сонра да нәвә пајы верди. Јеһоваја алгыш олсун».\n«Дост вар, гардашдан јахындыр» (Мәсәлләр 18:24)\nСуаллар: Рут Наимәни чох истәдијини неҹә ҝөстәрир? Јеһова Рут вә Наимәнин неҹә гејдинә галыр?\nРут 1:1—4:22; Мәтта 1:5\nWһј ис Рутһ анд Боаз’ марриаҝе сиҝнифиҹант? Wһат ҹан wе леарн фром Рутһ анд Наоми абоут фамилј?\nСадиг дост Рут\nИсраилли олмаса да, садиглији илә Аллаһын разылығыны газанды вә нәтиҹәдә мөһтәшәм хејир-дуалара саһиб олду.\nНәјә ҝөрә Рут аиләсини вә доғма јурдуну гојуб ҝетмәјә һазыр иди? Нәјә ҝөрә Јеһова Аллаһ Рутдан разы иди?\nТопла вә өјрән. Наимә\nӘри вә оғланлары өләндән сонра о, дост-танышдан хаһиш етди ки, ону башга адла чағырсынлар.\nНаимәнин садиг досту\nБу тапшырыг 3—6 јашлы ушаглара Рут вә Наимә һагда өјрәнмәјә көмәк едәҹәк.\nРутдан нүмунә ҝөтүр\nБу тапшырыг 6—8 јашлы ушаглара әсил достун неҹә олдуғуну өјрәнмәјә көмәк едир.\nЈахшы доста хас хүсусијјәтләр\nБу тапшырыг 8—12 јашлы ушаглара өзләриндә јахшы доста хас хүсусијјәтләри инкишаф етдирмәјә көмәк едир.


Q=14	C=12	SS=5	LS=0	PS=0	DC=1	LC=0	SD=0	BS=1	G0=104	G1=43	G2=9	DLID=az_RU	BODY=Бүтүн ҹанлылары Аллаһ јарадыб\nБүтүн ҹанлылары ким јарадыб?\nМӘН мараглы бир шеј билирәм. Истәјирсән, сәнә дә данышым? ~ Бир әлинә бах. Бармагларыны гатла. Инди әлинә нә исә ҝөтүр. Сән әлләринлә чохлу јахшы шејләр едә биләрсән. Билирсән, онлары ким јарадыб? ~\nБәли, онлары Јарадан елә ағзымызы, бурнумузу вә ҝөзләримизи Јарадандыр. О, Бөјүк Мүәллимин Атасы олан Аллаһдыр. Аллаһ бизә ҝөз вердији үчүн севинмирикми? ~ Биз ҝөзләримизлә чох шеј ҝөрә билирик. Ҝүлләрә, јашыл отлара вә мави сәмаја бахырыг. Һәтта шәкилдәкинә бәнзәр аҹ гуш балаларыны да ҝөрә билирик. Һәгигәтән дә, бу кими шејләри ҝөрә билмәјимиз һејранедиҹидир. Сән белә фикирләшмирсән? ~\nБәс бунлары ким јарадыб? Бунлары һансыса адам јарадыб? Јох. Инсан ев тикә биләр. Анҹаг һеч ким нә от, нә гуш, нә ҝүл, нә дә ки башга бир ҹанлы јарада билмәз. Сән буну билирдин? ~\nБүтүн бунлары јарадан Аллаһдыр. Аллаһ јери вә ҝөјү јарадыб. Инсанлары да О јарадыб. О, әввәлҹә илк кишини вә гадыны јаратмышды. Бөјүк Мүәллим Иса буну өјрәдирди (Матта 19:4—6).\nБәс Иса Аллаһын киши вә гадыны јаратдығыны һарадан билирди? Иса буну өз ҝөзләри илә ҝөрмүшдүмү? ~ Бәли, ҝөрмүшдү. Аллаһ илк инсанлары јараданда Иса Онун јанында иди. Ахы, инсанлардан әввәл Аллаһ ону јаратмышды. Иса мәләк иди вә Атасы илә бирҝә ҝөјдә јашајырды.\nМүгәддәс Китабда јазылдығы кими, Аллаһ демишди: ‘Ҝәл инсан дүзәлдәк’ (Јарадылыш 1:26). Билирсән, Аллаһ бу сөзләри кимә демишди? ~ Оғлуна. О, сонралар јер үзүнә ҝәлән вә Иса кими танынан шәхслә данышырды.\nМәҝәр бу, валеһедиҹи дејил? Бир дүшүн! Биз Исаја гулаг асанда јери вә башга шејләри јарадан заман Аллаһын јанында олан кәсдән өјрәнмиш олуруг. Иса ҝөјдә Атасы илә ишләјәндә Ондан чох шеј өјрәнмишди. Буна ҝөрә дә тәәҹҹүблү дејил ки, Иса Бөјүк Мүәллимдир!\nНеҹә дүшүнүрсән, Аллаһ Оғлуну јаратмаздан өнҹә тәк јашадығы үчүн кәдәрләнирдими? ~ Хејр. Әҝәр кәдәрләнмирдисә, онда нәјә ҝөрә башга ҹанлылары да јаратды? ~ Чүнки О, мәһәббәтли Аллаһдыр. Аллаһ истәјирди ки, башгалары да јашајыб һәјатдан зөвг алсынлар. Бизә һәјат вердији үчүн Она миннәтдар олмалыјыг.\nЈаратдығы һәр шејдә Аллаһын мәһәббәти ҝөрүнүр. О, ҝүнәши јарадыб. Ҝүнәш бизә ишыг верир вә бизи исиндирир. Әҝәр ҝүнәш олмасајды, һәр шеј донарды вә јер үзүндә һәјат олмазды. Аллаһ ҝүнәши јаратдығы үчүн севинмирсән? ~\nАллаһ елә едир ки, јағыш јағсын. Һәрдән, ола билсин, јағышдан хошун ҝәлмир, чүнки јағыш јағанда һәјәтә чыхыб ојнаја билмирсән. Амма јағыш чичәкләрин бөјүмәсинә көмәк едир. Беләликлә, ҝөзәл ҝүлләр ҝөрәндә кимә тәшәккүр етмәлијик? ~ Аллаһа. Бәс дадлы мејвә-тәрәвәз јејәндә кимә тәшәккүр етмәлијик? ~ Әлбәттә, Аллаһа, чүнки бунлары Онун ҝүнәши вә јағышы бөјүдүр.\nТутаг ки, кимсә сәндән сорушур: «Инсанлары вә һејванлары да Аллаһ јарадыб?» Сән нә ҹаваб верәрдин? ~ Бу суала белә ҹаваб вермәк дүзҝүн оларды: «Бәли, инсанлары вә һејванлары Аллаһ јарадыб». Бәс әҝәр кимсә инсанлары Аллаһын јаратдығына инанмырса? О, инсанларын һејванлардан әмәлә ҝәлдијини дејирсә, онда неҹә? Мүгәддәс Китаб буну өјрәтмир. Орада дејилир ки, бүтүн ҹанлылары Аллаһ јарадыб (Јарадылыш 1:26—31).\nҺәр бир еви кимсә тикиб, бәс онда ҝүлләри, ағаҹлары вә һејванлары ким јарадыб?\nКимсә Аллаһа инанмадығыны дејә биләр. Онда сән нә дејәҹәксән? ~ Она бир еви ҝөстәриб соруша биләрсән: «О еви ким тикиб?» Һамы билир ки, еви тикән адам олмалыдыр. Сөзсүз ки, о, өз-өзүнә тикилә билмәз! (Ибраниләрә 3:4).\nСонра она бағдакы ҝүлләри ҝөстәр. Ондан соруш: «Бунлары ким јарадыб?» Һеч бир инсан ҝүл јаратмајыб. Һәм дә ев өз-өзүнә тикилмәдији кими, бу ҝүлләр дә өз-өзүнә јаранмајыб. Ону Јарадан вар. О да Аллаһдыр.\nҺәмин адамдан ајаг сахлајыб гушларын ҹәһ-ҹәһинә гулаг асмағы хаһиш ет. Сонра да соруш: «Гушлары ким јарадыб, онлара охумағы ким өјрәдиб?» Аллаһ. Ҝөјләри, јери вә бүтүн ҹанлылары јарадан Аллаһдыр! Һәр шејә һәјат верән Одур.\nАнҹаг кимсә сөјләјә биләр ки, о, јалныз ҝөрдүјүнә инаныр. О дејә биләр: «Өз ҝөзүмлә ҝөрмәдијим шејә инанмырам». Беләликлә, бәзиләри Аллаһы ҝөрмәдикләри үчүн Она инанмырлар.\nДүздүр, биз Аллаһы ҝөрә билмәрик. Мүгәддәс Китабда дејилир: ‘Һеч кәс Аллаһы ҝөрә билмәз’. Елә бир киши, гадын вә ја ушаг јохдур ки, Аллаһы ҝөрә билсин. Буна ҝөрә дә һеч ким Аллаһын шәклини чәкмәјә вә ја тәсвирини јаратмаға чалышмамалыдыр. Аллаһ һәтта бизә тапшырыр ки, Онун тәсвирини јаратмајаг. Демәли, евимиздә буна бәнзәр шејләр олса, бу, Аллаһын хошуна ҝәлмәјәҹәк (Чыхыш 20:4, 5; 33:20; Јәһја 1:18, И—93).\nБәс әҝәр биз Аллаһы ҝөрә билмириксә, Онун мөвҹуд олдуғуну һарадан билирик? Ҝәл дүшүнәк. Күләји ҝөрә билирсән? ~ Јох. Күләји һеч ким ҝөрә билмәз. Лакин онун нә етдијини ҝөрә биләрсән. Күләк әсдикҹә ағаҹын будағындакы јарпаглар тәрпәнир. Буна ҝөрә дә сән күләјин олдуғуна инанырсан.\nКүләјин олдуғуну һарадан билирсән?\nАллаһын етдикләрини дә ҝөрмәк олар. Мәсәлән, тәбии ҝүл вә ја ҹанлы гуш Аллаһын јаратдыгларындан бәзиләридир. Онлары ҝөрдүјүмүз үчүн биз Аллаһын мөвҹудлуғуна инанырыг.\nОла биләр, кимсә сәнә суал версин: «Ҝүнәши вә јери ким јарадыб?» Мүгәддәс Китабда дејилир: «Аллаһ ҝөјләри вә јери јаратды» (Јарадылыш 1:1). Бәли, бүтүн бу ҝөзәл шејләри Аллаһ јарадыб! Сән бу һагда нә фикирләширсән? ~\nЈашамаг неҹә дә ҝөзәлдир, елә дејил? Биз гушларын ҹәһ-ҹәһини ешидирик. Аллаһын јаратдығы ҝүлләри вә диҝәр шејләри ҝөрә билирик. Һәмчинин Аллаһын бизә вердији јемәкләрдән дадырыг.\nБүтүн бу шејләрә ҝөрә, ән әсасы исә, бизә һәјат вердији үчүн Аллаһа тәшәккүр етмәлијик. Әҝәр биз Аллаһа һәгигәтән миннәтдарыгса, онда Онун үчүн нә исә едәҹәјик. Билирсән, нә? ~ Аллаһа гулаг асаҹағыг вә Онун Мүгәддәс Китаб васитәсилә дедикләрини јеринә јетирәҹәјик. Белә етсәк, биз һәр шеји јарадан Аллаһы севдијимизи ҝөстәрәҹәјик.\nБүтүн етдикләринә ҝөрә Аллаһа миннәтдарлығымызы билдирмәлијик. Неҹә? Мәзмур 139:14; Јәһја 4:23, 24; 1 Јәһја 5:21 вә Вәһј 4:11 ајәләриндә нә јазылдығыны оху.\nҺәр шеји Аллаһ јарадыб\nЈеһова һәр шејин Јараданыдыр\nЈеһова һејванлары јаратды!\nИлк киши вә гадын


Q=11	C=11	SS=11	LS=0	PS=0	DC=0	LC=0	SD=0	BS=1	G0=23	G1=16	G2=3	DLID=az_RU	BODY=Мәнфи һиссләр сизи чулғајыр?\nОЛА БИЛСИН, сиз мәјуслуг, гәзәб вә ја инҹиклик кими ҝүҹлү һиссләрин әсирисиниз. Белә һалда, јәгин, сизин ваҹиб олан шејләр үчүн, демәк олар ки, вахтыныз вә ҝүҹүнүз галмыр. Бәс бу проблеми неҹә һәлл едә биләрсиниз? *\nДАВУД ПЕЈҒӘМБӘРИН НҮМУНӘСИ\nДавуд пејғәмбәр нараһатчылыг вә мәјуслуг кими гарышыг һиссләр кечирирди. Бунун өһдәсиндән ҝәлмәјә она нә көмәк едирди? О, вәзијјәти Аллаһын өһдәсинә бурахырды (1 Ишмуил 24:12, 15). Һәмчинин о, һиссләрини гәләмә алырды. Бундан әлавә, иман саһиби олан Давуд пејғәмбәр тез-тез дуа едирди *.\nГРЕГОРИ ӨҺДӘСИНДӘН НЕҸӘ ҜӘЛДИ?\nҜириш мәгаләдә дејилдији кими, Грегори тәшвиш позунтусу хәстәлијиндән әзијјәт чәкир. О дејир: «Мән һәддиндән артыг нараһатчылыг кечирирдим вә һеч ҹүр өзүмү әлә ала билмирдим». Бәс Грегори бунун өһдәсиндән неҹә ҝәлди? О бөлүшүр: «Таразылығы горумаг үчүн һәјат јолдашымын вә достларымын ҝөстәрдикләри көмәји гәбул етдим. Һәмчинин һәкимлә мәсләһәтләшиб вәзијјәтимлә бағлы чохлу мәлумат өјрәндим. Һәјат тәрзимдә бәзи дәјишикликләр едәндән сонра анладым ки, мән вәзијјәти јох, вәзијјәт мәни идарә едирмиш. Дүздүр, һәлә дә вахташыры нараһатчылыг кечирирәм, амма нәләрин буна сәбәб олдуғуну инди даһа јахшы баша дүшүрәм вә белә вәзијјәт өзүмү неҹә әлә алаҹағымы билирәм».\n«Шад үрәк ҹана мәлһәмдир» (Мәсәлләр 17:22).\nӘҝәр мәнфи һиссләрин әсирисинизсә, нөвбәти аддымлары атын:\nҺиссләринизи кағыза јазын.\nҺиссләринизи аилә үзвләринизлә вә ја достларынызла бөлүшүн.\nҺиссләринизлә мүбаризә апарын. Мәсәлән, өзүнүздән сорушун: «Нәјә ҝөрә өзүм барәдә јанлыш фикирдәјәм? Буна әсаслы сәбәбим вар?»\nТәшвишин, гәзәбин вә ја инҹиклијин тәсири алтында галмајын. Әксинә, ҝүҹүнүзү сәмәрәли шејләрә сәрф един *.\nХүласә. Адәтән, мәнфи һиссләрин јаранмасына сәбәб вәзијјәтимиз јох, она олан мүнасибәтимиздир.\n^ абз. 3 Бәзән мәнфи һиссләрә сәһһәтимиздәки проблемләр сәбәб ола биләр вә бунун үчүн һәкимә мүраҹиәт етмәк лазымдыр. Бу журнал конкрет һансыса бир мүалиҹәни төвсијә етмир. Һәр кәс гәрар вермәздән өнҹә өз мөвгејини јахшыҹа арашдырмалыдыр.\n^ абз. 5 Мүгәддәс Китабдакы мәзмурларын чоху Давуд пејғәмбәрин дуаларыдыр. Бу дуалары о өзү гәләмә алыб.\n^ абз. 13 Әлавә мәлумат әлдә етмәк үчүн «Ҝөзәтчи гүлләси» журналынын «Нараһатчылыглар вә онларын һәлли» адлы 2015-ҹи ил ијул—сентјабр сајына бахын.


Q=7	C=3	SS=0	LS=3	PS=3	DC=0	LC=0	SD=0	BS=1	G0=12	G1=8	G2=7	DLID=az_RU	BODY=Јадыныздадырмы? Декабр 2014 | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Маврики креолу Македонија Непал Нидерланд Норвеч Сејшел креолу Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол болгар варај венда волајта газах ган гуарани гуҹарат гырғыз дхолуо ермәни естон ефик зулу ибо иврит илок инҝилис исланд испан италјан каннада каонде каталан кечуа (Боливија) кикујју килуба кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам маратһ мајја маҹар михе монгол нгабар ндебеле ндонга оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тигре тотонак тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева шона јапон јунан ҝүрҹү Һаити креолу һилигајнон һинд әрәб өзбәк\nҸәназәни јандырыб-јандырмамаг һәр кәсин шәхси гәрарыдыр. Мүгәддәс Китабда бу барәдә дәгиг һеч нә дејилмәсә дә, гејд етмәјә дәјәр ки, Шаул падшаһын вә оғлу Јонатанын ҹәсәди јандырылыб басдырылмышды (1 Шам. 31:2, 8—13) (15/6, сәһифә 7).\nНеҹә әмин ола биләрик ки, баш верән пис шејләрин сәбәбкары Аллаһ дејил?\nАллаһ бүтүн јолларында адилдир. Һагг, садиг вә доғру олан Одур. Јеһова һәмчинин нәвазишли вә мәрһәмәтлидир (Ганун. т. 32:4; Мәз. 145:17; Јаг. 5:11) (1/7, сәһифә 4).\nДаһа чох тәләбат олан әразијә көчән тәблиғчи һансы чәтинликләрлә үзләшә биләр?\nҮч чәтинлик вар: 1) фәргли шәраитә ујғунлашмаг, 2) ев һәсрәти чәкмәк вә 3) орадакы баҹы-гардашларла достлашмаг. Белә чәтинликләрдән кечәнләрин чохлары бол хејир-дуалар бичибләр (15/7, сәһифә 4, 5).\nНәјә ҝөрә јени буклетләр еффектив вә истифадәси асандыр?\nОнларын тәртибаты ејнидир. Һәр буклет инсана Мүгәддәс Китаб ајәси охумаға вә суалла мүраҹиәт етмәјә көмәк едир. Ҹавабындан асылы олмајараг биз икинҹи сәһифәни ачыб Мүгәддәс Китабда бу барәдә нә дејилдијини ҝөстәрә биләрик. Һәмчинин тәкрар башчәкмә үчүн суал верә биләрик (15/8, сәһифә 13, 14).\nВалидејнләр ушагларынын гајғысына галмаг үчүн нә едә биләрләр?\nУшаглары танымаг үчүн онлары динләмәк ваҹибдир. Онлары руһани ҹәһәтдән гидаландырын. Мәсәлән, ушаглар руһани гида илә бағлы шүбһәләрини дилә ҝәтирәндә меһрибанҹасына јол ҝөстәрин (15/9, сәһифә 18—21).\nАллаһын Падшаһлығы нәләрә сон гојаҹаг?\nХәстәликләрә, өлүмә, ишсизлијә, мүһарибәләрә, аҹлыг вә касыбчылыға (1/10, сәһифә 6, 7).\nМүгәддәс Китабдакы һансы әһд башгаларына Мәсиһлә бирҝә идарә етмәјә јол ачды?\nАхырынҹы Пасха јемәјини једикдән сонра Иса садиг шаҝирдләри илә Падшаһлыг әһди адланан бир әһд бағлады (Лука 22:28—30). Бу, онлары әмин етди ки, онлар ҝөјдә Иса илә бирликдә идарә едәҹәкләр (15/10, сәһифә 16, 17).\nЈагубун Һәвариләрин ишләри 15:14 ајәсиндә бәһс етдији кими, Аллаһын «Өз адына бир халг» кимләр иди?\nОнлар Аллаһын «әзәмәтли кејфијјәтләрини бәјан етмәк» үчүн јәһудиләрдән вә гејри-јәһудиләрдән сечилмиш сој иди (1 Пет. 2:9, 10) (15/11, сәһифә 24, 25).


Q=8	C=2	SS=0	LS=5	PS=0	DC=0	LC=0	SD=0	BS=1	G0=63	G1=46	G2=19	DLID=az_RU	BODY=Ајәтуллаһ Гәрәвинин мүстәһәбб әмәлләрә хүсуси диггәти\nҸәнаб Јәһја, доғрусуну билмәк истәсән...\nАјәтуллаһ Мисбаһ Јәзди илә мүсаһибә\nАјәтуллаһ Беһҹәтин һүзурунда\nАјәтуллаһ Беһҹәт бујурур: “Рәһмәтлик Компани һәјатындакы проблемләрә, тәһсил вә тәдрислә бағлы елми мәшғулијјәтләринә бахмајараг әксәр мүстәһәбб әмәлләрә дә хүсуси әһәмијјәт верәр, һәтта мүсафирәтдә олдуғу мүддәтдә дә бу әмәлләри јеринә јетирмәјә чалышарды. Онун һәмишәки дуаларындан бири бу иди: “Аллаһдан истәјирәм өмрүнүн сон анына гәдәр бу тофиги мәндән алмасын. Мән дуа вә намазлардан мә`нәви гида вә ләззәт алырам.”\nАјәтуллаһ Беһҹәт дејир: “Мән бә`зән өз-өзүмә фикирләширәм ки, неҹә ола биләр инсан бир ҝүн дә олсун “Ашура зијарәтини” охумағы јаддан чыхармыр вә намазларын нафиләсини, һәтта “Ҹә`фәр Тәјјар” намазыны да гылыр. Инсан мүсафирәтдә олдуғу заман неҹә олурса-олсун, бә`зи шејләри һәмишәки кими јеринә јетирә билмир. Хүсусилә дә јашлы адамын бүтүн бу мүстәһәбб әмәлләри јеринә јетирмәси мүшкүлдүр. Амма бүтүн бунлара бахмајараг Ајәтуллаһ Компани бунлары өмрүнүн сонуна гәдәр давам етдирәрмиш. Беләликлә, намазда сәҹдәјә ҝедәркән руһу әбәди аләмә говушмағы тәәҹҹүблү дејил”.2\nҺөҹҹәтүл-ислам Сејјид Мәһәммәд Рза Мејбуди устады Сејјид Јәһја мүдәррис Јәздинин дилиндән белә нәгл едир:\n1940-ҹы ил устадымыз Ајәтуллаһ Зијауддин Әрагинин вәфатына ҝөрә Нәҹәф елми һөвзәси үч ҝүн тә`тил е`лан етди. Бу бөјүк алимин хатирәсини јад етмәк үчүн әзадарлыг мәҹлисләри гурулду. Бир-нечә ҝүн кечәндән сонра Ајәтуллаһ Компанинин евинә ҝедиб, ондан тәдрисә башламасыны хаһиш етдик. Ајәтуллаһ Компани бујурду: “Ај Сејјид Јәһја, мән гәрара алмышдым ки, бу ҝүн дәрсә башлајым. Амма доғрусу, сүбһ намазындан сонра Аллаһ зикрилә мәшғул идим. Јары јухулу-јары ојаг һалда Ајәтуллаһ Әрагини ҝөрдүм. Евин гапысында дајаныб деди: Шејх Мәһәммәд Һүсејн! Һазырлаш, ҝәлән ҹүмә ҝүнү бизим јанымыза ҝәләҹәксән. Мән өмрүмүн сон ҝүнләрини јашадығымы јә`гин едирәм.”\nБелә дә олду. Һәфтәнин сон ҝүнү һеч бир хәстәлији олмадан о да дүнјасыны дәјишди.\nБу һагда башга мараглы бир һадисәни дә ашағыда гејд едирик.\nАјәтуллаһ Сејјид Мустафа Сәфаји Хонсари Сејјид Мәһәммәд Һашими Ҝүлпајганинин дилиндән белә нәгл едир: “Ајәтуллаһ Компанинин вәфат етдији ҝеҹә атам (Сејјид Ҹәмаләддин Ҝүлпајгани) мәни чағырыб деди: Оғлум, елә инди Зијауддин Әраги ҝәлиб мәнә деди ки, Ајәтуллаһ Компани бизим јанымыза ҝәлир.” Дедим: Сејјид Мәһәммәд Һүсејн сап-сағлам адамдыр. Мән ону бир нечә саат бундан әввәл ҝөрмүшәм. Атам деди: Оғлум! Аға Зијауддин индиҹә ҝәлиб бу хәбәри мәнә деди. Сән ҝет бу барәдә сорғу-суал ет. Мән Ајәтуллаһ Компанинин һалыны сорушмаға ҝетмәк истәјәркән, бирдән мәрһумун евиндән шивән сәси галхды. Тез онун евинә ҝетдим. Доғрудан да Ајәтуллаһ Компани вәфат етмишди.\nМәрһум Ајәтуллаһ Ширазинин нәвәси Сејјид Рәзи Ширази дејир: “Рәһмәтлик Ајәтуллаһ Ҹәмал Ҝүлпајгани шејх Компанинин дәфн мәрасиминдә деди: Дүнән ахшам вәтр намазынын гунутуну охујаркән Ајәтуллаһ Әрагинин Компанинин голундан тутуб Ајәтуллаһ Мирзә Меһди Кәфајиҝилә ҝетдијини ҝөрдүм. Гәрибә бурасыдыр ки, Ајәтуллаһ Кәфаји дә бир һәфтәдән сонра вәфат етди!1\nАллаһ өвлијаларынын һәјат јолу бүтүн инсанлар үчүн ҝөзәл нүмунәдир. Бу илаһи шәхсијјәтләрин һәјат тәҹрүбәсиндән даһа сәмәрәли истифадә етмәк үчүн онлары даһа јахындан танымаг лазымдыр. Бу илаһи өвлијалар инсанын һидајәт олмасы үчүн бир нөв Аллаһ тәрәфиндән әта олунан ҝөзәл не`мәтләр сырасындадыр. Дөврүмүзүн белә дәјәрли шәхсијјәтләриндән бири дә Ајәтуллаһ Беһҹәтдир. О, башгаларына нүмунә олаҹаг инсанлардан биридир.\n1953-ҹү илдә Гум шәһәринә ҝәлдијим вахт Ајәтуллаһ Беһҹәтлә таныш олдум. Бир ил сонра Һөҹҹәтијјә мәдрәсәсиндә охујурдуг. Онун мәнзили мәдрәсәнин јанындакы күчәдә јерләширди. Демәк олар ки, онунла һәр ҝүн јолда вә һәрәмдә растлашардыг. Нурани симасы һәр ҝөрәнин диггәтини өзүнә ҹәлб едирди. Ҝөзәл хүсусијјәти вә рәфтары илә һәмишә башгаларындан сечилир, бүтүн бунлар онун хүсуси мә`нәви аләмдә јашадығындан хәбәр верирди. Башгаларынын о гәдәр дә әһәмијјәт вермәдији инҹәликләрә о даһа дәгиг јанашарды. О ҹүмләдән, һәмишә сүбһ еркән дуруб Һәзрәт Мәсумәнин (ә) зијарәтнамәсини охујар вә өзү үчүн програмлашдырдығы бир чох башга мүстәһәб ибадәтләри һеч вахт тәрк етмәзди. Бу дәрин мә`нәви әхлаглы шәхс һәр ҝөрәни валеһ едәрди. Һидајәт нуру сорағында оланлар үчүн дә ҝөзәл нүмунә иди. Онда олан бу илаһи ҹазибә мәни дә өзүнә ҹәзб етмишди. Мән Ајәтуллаһ Беһҹәтлә даһа јахындан таныш олмаг нијјәтилә ону таныјанлардан сорғу-суал едирдим. Апардығым тәһгигат нәтиҹәсиндә онун һәм елми вә һәм дә мә`нәви ҹәһәтдән даһа үстүн олдуғу мәним үчүн ајдынлашды.\nБир мүддәт кечәндән сонра ара-сыра онун мәнзилинә ҝедиб ибрәтамиз нәсиһәтләриндән фајдаланмаг үчүн изн алдыг. Беһҹәт о заманлар чох кичик бир мәнзилдә јашајырды. Пәрдә илә ики һиссәјә бөлүнән отағын бир тәрәфиндә биз, о бири тәрәфиндә исә онун аиләси оларды. О чох садә, амма мә`нәвијјат вә нуранијјәт долу бир һәјат јашајарды. Биз онун елминдән бәһрәләнмәк истәјирдик. Чүнки, рәһмәтлик Ајәтуллаһ Бүруҹерди Гум елми һөвзәсиндә тәдрис етмәјә башладығы илк вахтлардан дәрс дедији тәләбәләр арасында ән фәал вә һамыдан чох суал верән Беһҹәт имиш. Адәтән, хариҹ дәрси тәдрис едән алимләрин тәләбәләри арасында устадын дедији јени бәһсләри даһа јахшы дәрк етмәк үчүн суал верән ики-үч тәләбә тапылыр. Бу тәләбәләр кечилән јени бәһсләр һаггында олан суаллары устада верәрәк дәгиг ҹаваб тапмаға чалышарлар.\nБеһҹәт о вахтлар Ајәтуллаһ Бүруҹердинин белә фәал тәләбәләриндән бири иди. Әввәлләр бизи онун даһа чох руһани вә мә`нәви әхлагы өзүнә ҹәзб етмишди. Амма заман кечдикҹә онун елм вә фигһ бахымдан бөјүк алимләр сырасында олдуғу бизим үчүн ашкар олду. Елә буна ҝөрә дә елминдән бәһрә алмаг вә һәр ҝүн онун руһи мә`нәви аләминдән истифадә етмәк истәјирдик. Бу сәбәбдән дә ондан бизә тәдрис етмәсини хаһиш етдик.\nАјәтуллаһ Беһҹәт фигһ дәрсинин тәһарәт бөлмәсини бизә тәдрис етмәјә башлады. Бир илә јахын Фејзијјә мәдрәсәсинин һүҹрәләриндән бириндә тәдрис етди. Бу дәрсләрдә тәләбәләрдән бир нечәси дә иштирак едирди. Сонралар бир-ики ил дә Хан мәдрәсәсиндә тәдрис едән Беһҹәт, физики ҹәһәтдән зәифләдијинә ҝөрә евдә дәрс дејирди. Тәгрибән, он беш ил фигһин “тәһарәт” “мәкасиб” вә диҝәр бөлмәләрини ондан дәрс алдыг. Онун дәрсләриндән алдығымыз фајдалары башга дәрсләрдә ала билмирдик. Мәтләбләри бәјан едәркән әввәл ону Шејх Әнсаринин китабындан сөјләјәр, јери ҝәлдикдә башгаларындан хүсусилә дә “Ҹәваһир”дән, тәһарәт бөлүмүндә Һаҹы Рза Һәмәданидән вә диҝәр алимләрин бу барәдәки мүһүм нәзәрләрини дә нәгл едәрди. Сонра лазым ҝәлдикдә, өз хүсуси нәзәрини сөјләјәрди. Устадын бу методу бизим ејни заманда башга нәзәр саһибләринин һәмин мөвзу һаггында олан фикирләрини өјрәнмәјә вә вахта гәнаәт етмәјә көмәк едирди. Диҝәр устадларын да тәдрисдә өзләринә мәхсус шивәләри варды. Һәр һансы бир алимин нәзәрини ајры-ајылыгда бәјан етмәк һәм вахтын тәләф, һәм дә бә`зи мәтләбләрин тәкрар олмасына сәбәб олурду. Онун дәрсләриндә гејдә алдығымыз бә`зи јаддашлары өзү устадларындан шифаһи мәнимсәмишди. Бу јаддашлар елми бахымдан олдугҹа дәгиг вә чох дәјәрли иди.


Q=13	C=6	SS=3	LS=3	PS=3	DC=0	LC=0	SD=0	BS=1	G0=25	G1=15	G2=5	DLID=az_RU	BODY=Достлуг вә тәнһалыгла мүбаризә | Јенијетмәләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Литва Македонија Малта Мјанма Непал Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га еве ермәни естон ефик зулу ибо иврит илок инҝилис исланд исоко испан италјан кечуа (Боливија) кикамба киконго кикујју кинјаруанда кирунди кореја коса латыш лингала луганда малагаси малајалам маҹар море осетин папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар тви телугу тив тсонга тумбука түрк түркмән умбунду фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\n1. Мүсбәт ҹәһәтләрин һаггында дүшүн (Инҹил, 2 Коринфлиләрә 11:6). Бир тәрәфдән, мәнфи ҹәһәтләрини етираф етмәк јахшы олса да, диҝәр тәрәфдән, нәзәрә алмалысан ки, сәнин чохлу мүсбәт ҹәһәтләрин дә вар. Буну јадда сахласан, сәни боған негатив һиссләрдән азад ола биләрсән. Өзүндән соруш: «Мәним һансы мүсбәт ҹәһәтләрим вар?» Өз мүсбәт ҹәһәтләрини вә баҹарыгларыны садала.\n2. Башгаларына сәмими диггәт ҝөстәр. Шәрт о дејил ки, бирдән-бирә һамыја диггәт ҝөстәрсән. Бир-ики нәфәрдән башласан, кифајәтдир. « Садәҹә һал-әһвал тутмаг вә ја ишләри илә марагланмаг инсанларла даһа јахын мүнасибәтләрин башланғыҹына зәмин јарадыр », — дејә Хорхе адлы ҝәнҹ өз мүшаһидәләрини гејд едир.\nСәни башгаларындан ајыран учурум үзәриндән көрпү сал\nМәсләһәт. Анҹаг һәмјашыдларынла үнсијјәт етмәклә кифајәтләнмә. Мүгәддәс Јазыларда араларында бөјүк јаш фәрги олан инсанлар арасында достлугдан бәһс едилир. Мәсәлән, Рут илә Наоми, Давуд илә Јонатан, Тимотеј илә Павел арасында мөһкәм достлуг телләри вар иди (Рут 1:16, 17; Пејғәмбәрләрин китабы, 1 Шамуел 18:1; Инҹил, 1 Коринфлиләрә 4:17). Үнсијјәт алтында монолог јох, диалог нәзәрдә тутулур. Инсанлар онлары динләмәји баҹаранлары јүксәк гијмәтләндирирләр. Әҝәр утанҹагсанса, унутма ки, сөһбәти биринҹи башламағын шәрт дејил.\n3. Хошрәфтар ол (Инҹил, 1 Петер 3:8). Һәмсөһбәтинлә нәдәсә разы дејилсәнсә, ону ахыра кими динләмәјә чалыш. Сәбирли ол. Фикирләринизин үст-үстә дүшдүјү мәгамлара диггәт јетир вә сөһбәти бунун әсасында гур. Әҝәр нә илә исә разы дејилсәнсә, буну тәмкинли вә нәзакәтли шәкилдә билдирсән, јахшы олар.\nМәсләһәт. Башгаларынын сәнинлә неҹә данышмаларыны истәјирсәнсә, сән дә онларла елә даныш. Инсанларла мүбаһисә етсән, лаға гојсан, тәһгир вә ја тәнгид етсән, һеч ким сәнә јахын дуран дејил. Ејнилә дә әксинә, әҝәр сөзләрин үрәкачан олса, һамы сәнинлә үнсијјәт етмәк истәјәҹәк (Инҹил, Колослулара 4:6).\nМүнасибәтләр Хошбәхтлик вә гәлб раһатлығы Ҝәнҹләрин суаллары Јенијетмәләр\nТәнһалыгдан јаха гуртармағын үсуллары\nТәнһалыгдан әзијјәт чәкирсән? Бу чалышма вәрәгинин көмәји илә тәнһалығын сәбәбләрини өјрән вә ҝөр онларын өһдәсиндән неҹә ҝәлмәк олар.\nЈаланчы достлар чохдур, бәс әсил дост һарадан тапмаг олар?


Q=3	C=1	SS=1	LS=0	PS=2	DC=1	LC=0	SD=0	BS=1	G0=73	G1=52	G2=25	DLID=az_RU	BODY=Һәгигәтә илк һај верәнләр | Ҝүрҹүстан: 1924—1990\nСухуминин саһилиндә кечирилән ҝөрүш, 1989-ҹу ил\nҜҮРҸҮСТАН | 1924—1990\nАРТЫГ 1920-ҹи илләрдән Мүгәддәс Китаб Тәдгигатчылары Ҝүрҹүстандакы сәмими гәлбли инсанлара хош хәбәри чатдырырдылар. 1924-ҹү илдә Ҝүрҹүстан, Сурија, Түркијә вә бәзи диҝәр өлкәләрдә тәблиғ ишини тәшкил етмәк үчүн Ливанын пајтахты Бејрутда офис ачылды.\nҺәмин дөвр әрзиндә Ҝүрҹүстана һәгигәт тохумлары сәпилсә дә, бунун бәһрәси әввәл-әввәл ҝөрүнмүрдү (Мәт. 13:33). Лакин вахт кечдикҹә Падшаһлыг һагда хош хәбәр јајылды вә беләҹә, Ҝүрҹүстанда јашајан бир чох инсанын һәјаты көклү шәкилдә дәјишилди.\nО, әдаләт ахтарышында иди\nИкинҹи дүнја мүһарибәси башлајанда Васо Квениашвили јенијетмә јашларында иди. Онун анасы вәфат етмишди. Ҝүрҹүстан һәмин вахт Совет Иттифагынын тәркибиндә олдуғуна ҝөрә Васонун атасы Совет ордусуна сәфәрбәр олунмушду. Евин бөјүјү олдуғу үчүн аиләнин бүтүн јүкү Васонун үзәринә дүшдү. Өзүнү вә өзүндән кичик баҹы-гардашларыны сахламаг үчүн Васо оғурлуг етмәјә башлады.\nО, гулдур дәстәсинә гошулду вә тезликлә мүтәшәккил ҹинајәткар дәстәсинә дахил олду. Васо бөлүшүр: «Мәнә елә ҝәлирди ки, әдаләт јалныз бу аләмдәдир. Дөвләтдә, ҹәмијјәтдә әдаләт дејилән бир шеј јохдур». Лакин Васо тезликлә анлады ки, һеч бир инсан бу дүнјада әдаләти бәрпа едә билмәз. О дејир: «Мән әдаләт ахтарышында идим».\nВасо Квениашвили һәбсдән чыхандан сонра, 1964-ҹү ил\nВасо ахырда ҹинајәт үстүндә һәбс олунду вә Сибирә әмәк дүшәрҝәсинә сүрҝүнә ҝөндәрилди. Бурада о, әгидәсинә ҝөрә һәбс олунан бир Јеһованын Шаһиди илә таныш олду. Васо дејир: «Нәһајәт ки, мән ахтардығымы тапдым. Әлимиздә һеч бир әдәбијјат јох иди, буна бахмајараг, онун дедикләрини јадымда сахламаға чалышырдым».\n1964-ҹү илдә азадлыға бурахылан Васо Ҝүрҹүстана гајыдыр вә Јеһованын Шаһидләрини ахтармаға башлајыр. Бу вахт әрзиндә исә о, һәбсдәки һәмин Јеһованын Шаһиди илә мәктуб васитәсилә әлагә сахлајыр. Әфсуслар олсун ки, Васо бир ҝүн онун вәфат етдијини өјрәнир. Бунунла да онун Јеһованын Шаһидләри илә әлагәси тамамилә кәсилир. Васо онларла бир дә дүз 20 илдән сонра ҝөрүшүр. Бу һагда даһа сонра әтрафлы данышаҹағыг.\nУғура апаран уғурсузлуглар\nМешәдә кечирилән ибадәт ҝөрүшү\nҜүрҹүстандан олан Валентина Миминошвили адлы ҹаван гызын насист һәбс дүшәрҝәсиндә олмасы онун хејринә олду. Валентина орада Јеһованын Шаһидләри илә таныш олду. Ону ән чох валеһ едән бу инсанларын сарсылмаз иманы иди. Аллаһын Кәламындан өјрәндикләри Валентинаја дәрин тәсир бағышламышды.\nМүһарибә гуртарандан сонра Валентина евинә гајытды вә өјрәндикләрини башгаларына данышмаға башлады. Амма бу, јерли һакимијјәт органларынын ҝөзүндән јајынмады. Она он ил һәбс ҹәзасы верәрәк Русија әмәк дүшәрҝәсинә ҝөндәрдиләр. Бурада о, јенидән Јеһованын Шаһидләри илә ҝөрүшүр вә бир мүддәт сонра вәфтиз олур.\nВалентина 1967-ҹи илдә азадлыға бурахыландан сонра Гәрби Ҝүрҹүстана көчүр вә јенидән тәблиғ етмәјә башлајыр, лакин бу дәфә еһтијатла. Валентина һеч өзү дә билмирди ки, онун ора көчмәси киминсә дуасына ҹаваб олаҹаг.\nЈеһова онун дуасына ҹаваб верир\nАнтонина Гудадзе баҹынын иманда олмајан јолдашы 1962-ҹи илдә аиләсини дә ҝөтүрүб Сибирдән вәтәнинә, Ҝүрҹүстана көчүр. Әслән Сибирдән олан Антонина хош хәбәри Сибирә сүрҝүн олунан Јеһованын Шаһидләриндән ешитмишди. Ҝүрҹүстанын шәрг һиссәсиндә јерләшән Хашури шәһәринә көчәндән сонра о, иман баҹы-гардашларындан узаг дүшүр.\nГудадзенин аиләси, 1960-ҹы илләр\nАнтонина Јеһова Аллаһын онун дуаларына неҹә ҹаваб вердијини хатырлајараг дејир: «Ҝүнләрин бир ҝүнү анам мәнә Сибирдән бағлама ҝөндәрди. Бағламанын ичиндән әдәбијјат тапдым. Нөвбәти алты ил әрзиндә Јеһова мәһз бу јолла гејдимә галды. Јеһованын бу гајғысына, мәни һеч вахт атмадығына ҝөрә Она һәр дәфә шүкүр едирдим».\nБунунла белә, Антонина Аллаһын халгындан ајры дүшмүшдү. О дејир: «Јеһоваја һеј дуа едирдим ки, мәни баҹы-гардашлара говушдурсун. Бир ҝүн ишләдијим мағазаја ики гадын ҝәлди. Онлар мәнә јахынлашыб “Антонина сизсиниз?” — дејә сорушдулар. Онларын үзүндәки мүлајимлији ҝөрән кими билдим ки, онлар Јеһованын Шаһидидир. Бир-биримизи бағрымыза басдыг, ҝөз јашларымызы сахлаја билмәдик».\nБу баҹылардан бири Валентина Миминошвили иди. Антонина биләндә ки, Гәрби Ҝүрҹүстанда ибадәт ҝөрүшләри кечирилир, севинҹи јерә-ҝөјә сығмады. Ибадәт ҝөрүшләринин кечирилдији јер евиндән 300 километр узаглыгда јерләшсә дә, Валентина ајда бир дәфә ора ҝедирди.\nХош хәбәр Гәрби Ҝүрҹүстанда јајылыр\n1960-ҹы илләрдә һакимијјәт органлары тәрәфиндән тәгиб олунан бәзи Јеһованын Шаһидләри Совет Иттифагынын диҝәр әразиләринә көчмәјә башладылар. Ҹәсарәтли вә зирәк гардаш олан Владимир Гладјук һәмин Шаһидләрдән бири иди. Владимир гардаш 1969-ҹу илдә Украјнадан Гәрби Ҝүрҹүстанын Зугдиди шәһәринә көчүр.\nЛјуба вә Владимир Гладјук\nҜүрҹүстанда ибадәт ҝөрүшләри әввәл-әввәл рус дилиндә кечирилирди. Анҹаг ҝетдикҹә јығынҹаглара мүнтәзәм ҝәлән ҝүрҹүләрин сајы артды. Буна ҝөрә дә ҝөрүшләрин ҝүрҹү дилиндә кечирилмәси үчүн тәдбирләр ҝөрүлдү. Тәблиғ иши о гәдәр јахшы ҝедирди ки, 1970-ҹи илин август ајында 12 нәфәр вәфтиз олунду.\n1972-ҹи илин јазында Владимир өз аиләси илә бирҝә гәрбә, Гара дәниз саһилләриндә јерләшән Сухуми шәһәринә көчдү. О дејир: «Бизим Јеһова илә мүнасибәтләримиз чох ҝөзәл иди вә Она миннәтдар идик ки, хејир-дуасыны үзәримиздән әксик етмирди. Јығынҹаға ҝәләнләрин сајы ҝетдикҹә чохалырды». Һәмин јаз Сухумидә илк дәфә анма мәрасими кечирилди вә 45 нәфәр иштирак етди.\n«Онлара бөјүк һәвәслә гулаг асырдым»\nҺал-һазырда 90 јашларында олан Бабутса Ҹеҹелава баҹы 1973-ҹү илдә Сухумидә хош хәбәрә һај верән илк инсанлардан биридир. О дејир: «Бир ҝүн дөрд гадынын марагла нәсә данышдығыны ҝөрдүм. Онлардан икиси раһибә, икиси исә сонрадан билдим ки, Јеһованын Шаһиди иди». Бу баҹылардан бири Владимир Гладјукун арвады Лјуба, о бири исә Итта Сударенко иди. Итта баҹы Украјнадан ҝәлмишди вә фәал өнҹүл иди.\nБабутса Ҹеҹелава, 1979-ҹу вә 2016-ҹы ил\nБабутса һәмин ҝүнү хатырлајараг дејир: «Онлара бөјүк һәвәслә гулаг асырдым». Бабутса ешидәндә ки, Аллаһын ады вар, тез сөһбәтә гошулду вә онлара деди: «Ҝөстәрә биләрсиниз, бу ад һарада јазылыб?» Бундан сонра Бабутса онлара о гәдәр суал верди ки, өзләри дә билмәдән дүз үч саат сөһбәт етдиләр.\nБабутса Јеһованын Шаһидләрини бир даһа ҝөрмәјәҹәјинә ҝөрә чох нараһат олду вә онлардан сорушду: «Сиз инди мәни бурада атыб ҝедәҹәксиниз?»\nОнлар дедиләр: «Јох, сәни атмарыг. Ҝәлән шәнбә ҝүнү јенә ҝәләҹәјик».\nНәһајәт, шәнбә ҝүнү јетишди вә Бабутсанын һәсрәтлә ҝөзләдији баҹылар ҝәлди! Онлар бирбаша Мүгәддәс Китаб дәрси кечдиләр. Дәрс гуртарандан сонра Бабутса тәлаша дүшдү. Өз-өзүнә дејирди: «Ај Аллаһ, бирдән онлар ҝедәрләр вә Сәнин халгынла әлагәм кәсиләр. Бу инсанлары тапмышам, ҝәрәк елә едим ки, онлары итирмәјим».\nБабутсанын ағлына бир фикир ҝәлди. О дејир: «Билирдим ки, Лјуба аиләлидир. Иттанын исә билмирдим әри вар, ја јох. Сорушдум, деди ки, субајдыр. Буну ешидән кими она дедим: “Онда мәним јаныма көч. Ики чарпајым вар, араларында да бир лампа. Онун ишығында һәтта ҝеҹәләр дә Мүгәддәс Китаб һагда даныша биләрик!”» Итта разылашды вә Бабутсанын јанына көчдү.\nО ҝүнләри јадына салараг Бабутса дејир: «Бәзән ҝеҹәләр јатмырдым, өјрәндикләрим һагда дүшүнүрдүм. Ағлыма суал ҝәлән кими тез Иттаны ојадыб дејирдим: “Итта, Мүгәддәс Китабы әлинә ҝөтүр, суалым вар!” Јазыг Итта ҝөзләрини овхалаја-овхалаја “јахшы, ҹаным” дејиб Мүгәддәс Китабдан суалыма ҹаваб верирди». Итта Бабутсаҝилә көчәндән ҹәми үч ҝүн сонра Бабутса артыг тәблиғ етмәјә башлады.\nБабутсанын Натела Чаргеишвили адлы јахын рәфигәси вар иди. Бабутса дејир: «Дүшүнүрдүм о, вар-дөвләтинә ҝөрә Аллаһ һагда өјрәнмәз. Амма нә јахшы ки, јанылдым. Елә илк сөһбәтдән һәгигәт онун үрәјиндә алышыб-јанды». Үстүндән чох кечмәмиш бу ики рәфигә бирликдә хош хәбәри јахынларына, иш јолдашларына вә гоншуларына данышмаға башладылар.\n1924—1990. Һәгигәтә илк һај верәнләр


Q=7	C=4	SS=1	LS=1	PS=0	DC=0	LC=0	SD=0	BS=0	G0=85	G1=71	G2=43	DLID=az_RU	BODY=Худбин дүнјада хејирхаһ өвлад бөјүдәк\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гуҹарат гырғыз еве ермәни естон ефик зулу ибо иврит илок инҝилис исланд испан италјан кинјаруанда кореја коса латыш лози малагаси маҹар оромо пангасинан полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил тви тигре тсонга түрк фин франсыз хорват чех чичева шона јапон јоруба јунан ҝүрҹү һилигајнон һинд әрәб\nҺӘР доған ҝүн башгаларына јахшылыг етмәк үчүн инсанлара чохлу имканлар бәхш едир. Амма тәәссүф ки, чохлары өзләриндән башга, һеч кәси дүшүнмүр. Әтрафа бојланыб бахсаныз, бу ҝерчәклији һәр јердә ҝөрә биләрсиниз — инсанларын утанмадан бир-бирләринә кәләк ҝәлмәләриндән тутмуш сүкан архасында өзләрини агрессив апармаларына, кобуд данышмаларындан тутмуш өзләриндән чыхмаларынадәк.\nХудбинлик бир чох аиләләрдә дә өзүнә јер тапыб. Мисал үчүн, бәзиләри «даһа јахшысына лајиг олдугларыны» дүшүнәрәк һәјат јолдашларындан бошанырлар. Һәтта валидејнләр өзләри дә билмәдән евдә худбинлик тохуму сәпирләр. Неҹә? Ушағын ағзындан чыхан һәр сөзү јеринә јетирмәклә, үстәлик, она гаршы низам-интизам гајдаларыны тәтбиг етмәкдән еһтијат етмәклә.\nЛакин елә валидејнләр дә вар ки, ушагларына илк өнҹә башгаларынын рифаһыны дүшүнмәји өјрәдирләр вә бу, нәтиҹәдә ҝөзәл бәһрәләр ҝәтирир. Хејирхаһ ушаглар даһа асанлыгла өзләринә дост тапыр вә мүнасибәтләри даһа сабит олур. Бундан әлавә, онлар һәјатдан даһа чох мәмнунлуг дујурлар. Нәјә ҝөрә? Чүнки Мүгәддәс Китабда дејилир ки, «вермәк алмагдан даһа чох хошбәхтлик ҝәтирир» (Һәвариләрин ишләри 20:35).\nӘҝәр өвладыныз варса, она хејирхаһ олмағын хејрини ҝөрмәјә вә ҹәмијјәтин ҹанына һопмуш худбинлик бәласына јолухмамаға неҹә көмәк едә биләрсиниз? Амма ҝәлин илк өнҹә ушагларда худбинлијә мејил јарадан үч тәһлүкәјә вә тәһлүкәләрдән гачмағын јолларына нәзәр салаг.\n1. Тәриф јағдырмаг\nПроблем. Тәдгигатчылар ҹәмијјәтдә нараһатчылыг доғуран бир тенденсијаны мүшаһидә етмишләр: ишә дүзәлән бир чох ҝәнҹләр өзләри һагда олдугҹа јүксәк фикирдә олурлар. Онлар мүвәффәгијјәт газанаҹагларындан чох архајындырлар, һалбуки бунун үчүн ҹүзи шеј едирләр, ја да үмумијјәтлә һеч нә етмирләр. Диҝәрләри исә үмид едирләр ки, ҝөрдүкләри ишдә әмәлли-башлы пүхтәләшмәсәләр дә, бир ҝөз гырпымында вәзифәјә уҹалаҹаглар. Еләләри дә вар ки, өзләринин хүсуси олдугларына әминдирләр, башгаларындан да өзләринә гаршы бу ҹүр мүнасибәт ҝөзләјирләр. Инсанларын онлар кими фикирләшмәдикләрини ҝөрәндә исә чох мәјус олурлар.\nПроблемин көкү. Бәзән ҝәнҹләрин өзләриндән чох разы олмалары алдыглары тәрбијә илә бағлыдыр. Мисал үчүн, валидејнләр сон онилликләр әрзиндә популјар олан өзүнәһөрмәт һәрәкатынын бөјүк тәсиринә мәруз галмышлар. Онун әсасында дуран принсип илк бахышдан ағлабатан ҝөрүнүрдү: әҝәр бир балаҹа тәриф ушаға јахшы тәсир бағышлајырса, ҝөр онда чохлу тәриф неҹә тәсир бағышлајар. Ејни заманда, белә бир фикир дә мөвҹуд иди ки, валидејнин ушаға наразылығыны билдирмәсинин она анҹаг пис тәсири олаҹаг. Миссијасыны ушаға өз мәнлијини һәр шејдән уҹа тутмағы ашыламагда ҝөрән бу дүнјада белHS.3ә давранан валидејнләр мәсулијјәтсиз сајылырдылар. Ушаглар өзләри барәдә һеч вахт пис фикирләшмәмәлидирләр, ән азындан валидејнләрә белә дејирдиләр.\nБуна ҝөрә дә бир чох валидејнләр, һәтта өвладлары тәрифәлајиг бир шеј етмәсәләр белә, онларын башындан тәриф сөзләри јағдырмаға башладылар. Кичик дә олса, һәр наилијјәт тәмтәрагла гаршыланыр, етдикләри сәһвләрә исә ҹиддилијиндән асылы олмајараг, ҝөз јумулурду. Бу валидејнләр инанырдылар ки, ушаға өз мәнлијини уҹа тутмағы өјрәтмәјин сирри пис шејләрә мәһәл гојмамаг, јахшы шејләри исә тәрифләмәкдир. Ушагларын өзләри барәдә јүксәк фикирдә олмалары онлара әсиHS.3л севинҹ ҝәтирәҹәк шејләрә наил олмағы өјрәтмәкдән даһа ваҹиб олду.\nМүгәддәс Китабда нә дејилир? Мүгәддәс Китаба әсасән, тәриф јериндHS.3ә сөјләнилмәлидир (Матта 25:19—21). Ушаглары өзләрини јахшы һисс етсинләр дејә тәрифләмәк онларда өзләри барәдә јанлыш фикир формалашдырыр. Аллаһын Кәламында һаглы олараг дејилир: «Өзү бир шеј олмаја-олмаја, өзү һаггында јүксәк фикирдә олан инсан өзүнү алдадыр» (Галатијалылара 6:3). Буна ҝөрә дә Мүгәддәс Китаб валидејнләрә мәсләһәт ҝөрүр: «Ушаға тәрбијә вер, бундан ваз кечмә, тәрбијә көтәји она өлүм ҝәтирмәз» * (Сүлејманын мәсәлләри 23:13).\nСиз нә едә биләрсиниз? Ушаг сәһв иш тутанда она дүзәлиш верин, тәрифәлајиг иш ҝөрәндә исә тәрифләјин. Ушағынызы сырф өзү барәдә јүксәк фикирдә олсун дејә тәрифләмәкдән чәкинин. Бунун һеч бир фајдасы јохдур. «“Мән” нәсли» китабында дејилир: «Әсил өзүнә әминлик һисси ушағын садәҹә мөвҹуд олдуғу үчүн онун даһи олдуғуну демәклә јох, тәдриҹән өз баҹарыгларыны јахшылашдырмагла вә јениләринә јијәләнмәклә һасил олур» («Generation Me»).\n2. Ушағын үстүндә әсмәк\nПроблем. Ишә дүзәлән бир чох ҝәнҹләр әлверишсиз шәраитин өһдәсиндән ҝәлмәк үчүн һазырлыглы дејилләр. Бәзиләри үнванларына ҹүзи тәнгид ешидән кими шока дүшүр вә мәјуслуға гапылырлар. Диҝәрләрини исә разы салмаг мүшкүл мәсәләдир, белә адамлар јалныз онларын ән јүксәк тәләбләринә ҹаваб верән ишә разылашырлар. Мәсәлән, доктор Ҹозеф Аллен «Ушаглыг һавасындан чыхмаг» китабында ишә дүзәлмәјә ҝәлән бир ҝәнҹ оғландан бәһс едир. Сөһбәт әснасында ҝәнҹ она бу сөзләри демишди: «Мәнә елә ҝәлир ки, ишин мүәјјән мәгамлары бир аз дарыхдырыҹыдыр, мән исә дарыхмағы севмирәм». Доктор Аллен јазыр: «О һеч баша дүшмүр ки, һәр ишин дарыхдырыҹы мәгамлары олур. Неҹә ола биләр ки, ијирми үч јашына чатасан, анҹаг бундан хәбәрин олмасын» («Escaping the Endless Adolescence»).\nПроблемин көкү. Сон онилликләр әрзиндә бир чох валидејнләр ушагларынын башларына бир иш ҝәлмәсин дејә онларын үстүндә чох әсибләр. Гызыныз имтаһаны верә билмәди? Мүдахилә един вә мүәллимдән тәләб един ки, она даһа јүксәк гијмәт јазсын. Оғлунуз јол һәрәкаты гајдаларыны поздуғуна ҝөрә ҹәримәләниб? Онун јеринә ҹәримәни сиз өдәјин. Мәһәббәти даша дәјиб? Бүтүн ҝүнаһы гаршы тәрәфин үстүнә атын.\nВалидејнин ушағыны горумаг истәји тәбиидир. Амма һәддән артыг ушағын үстүндә әсмHS.3әк онда сәһв дүшүнҹә формалашдыра биләр. Ушаг елә дүшүнә биләр ки, һәрәкәтләринин мәсулијјәтини дашымаг мәҹбуријјәтиндә дејил. «Јенијетмәләрин дүзҝүн тәрбијә гајдалары» китабында дејилир: «Ағры-аҹынын вә мәјуслуғун өһдәсиндән ҝәлмәјин мүмкүн олдуғуну өјрәнмәк вә һәтта бунлардан өзләринә ибрәт дәрси ҝөтүрмәк әвәзинә, [белә] ушаглар бөјүјәндә егоист олур вә фикирләшир ки, һәм валидејнләр, һәм дә әтрафдакы инсанлар онлара борҹлудурлар» («Positive Discipline for\nМүгәддәс Китабда нә дејилир? Хошаҝәлмәз һадисәләр һәјатымызын ајрылмаз бир һиссәсидир. Мүгәддәс Китабда дејилир ки, «бәдбәхтлик һәр кәсин башына ҝәлир!» (Ваиз 9:11, Асан охунулан тәрҹүмә). Бу, јаHS.3хшы инсанлара да аиддир. Мәсәлән, Аллаһын садиг бәндәләриндән бири олан Павел хидмәти заманы мүхтәлиф ҹүр чәтинликләрлә гаршылашмышды. Лакин һәмин чәтинликләрин она јахшы тәсири дә олду. О јазмышды: «Мән һәр бир шәраитдә нәјим варса, она гане олмағы өјрәнмишәм... һәр шејдә вә һәр шәраитдә тох вә аҹ олмағын... сиррини өјрәнмишәм» (Филипилиләрә 4:11, 12).\nСиз нә едә биләрсиниз? Өвладынызын јеткинлик сәвијјәсини нәзәрә алараг нөвбәти Мүгәддәс Китаб принсипини тәтбиг етмәјә чалышын: «Һәр кәс өз мәсулијјәт јүкүнү дашы[малыдыр]» (Галатијалылара 6:5). Әҝәр оғлунузу ҹәримәләјибләрсә, гојун о, ҹәримәни өз ҹибиндән өдәсин. Әҝәр гызыныз имтаһандан кәсилибсә, бу, она нөвбәти дәфә имтаһана даһа јахшы һазырлашмасы үчүн дәрс ола биләр. Әҝәр оғлунуз накам мәһәббәт јашајыбса, тәсәлли верин, анҹаг мүнасиб вахт дүшәндә ону бу кими суалларын үзәриндә дүшүнмәјә тәшвиг един: «Бу һадисә дәјишмәли олдуғум һансы саһәни үзә чыхартды?» Өз проблемләрини һәлл етмәјә чалышан ушагларда дәјанәтлилик вә өзүнәинам јараныр. Анҹаг дүшдүкләри һәр вәзијјәтдән онлары башгалары чыхардырса, бу хүсусијјәтләр ушагларда формалашмајаҹаг.\n«Гој һәр кәс өз ишини сынагдан кечирсин, онда... өзүнә бахыб севинәҹәк» (Галатијалылара 6:4).\n3. Истәдикләри һәр шеји алмаг\nПроблем. Ҝәнҹләр арасында кечирилән сорғунун нәтиҹәсинә ҝөрә, онларын 81 фаизи варланмағы башгаларына көмәк етмәкдән даһа ваҹиб сајыр. Лакин вар-дөвләтә ҹан атмаг инсана мәмнунлуг ҝәтирмир. Әксинә, фактлар ҝөстәрир ки, фикри-зикри јалныз әшјаларда олан инсанлар елә дә хошбәхт дејил вә даһа чох депрессијаја дүшүрләр. Физики вә емосионал хәстәликләрә белә инсанлар арасында даһа чох раст ҝәлинир.\nПроблемин көкү. Бәзи ушаглар әшјасевәр аиләләрдә бөјүјүрләр. «Нарсизим епидемијасы» китабында дејилир: «Валидејнләр ушагларынын хошбәхт олмасыны, ушаглар исә әшја истәјирләр. Буна ҝөрә дә валидејнләр ушагларына истәдикләри һәр шеји алырлар, ушаглар да өзләрини хошбәхт һисс едир, анҹаг бу, чох чәкмир. Бир аз вахт кечәндән сонра онлар даһа чох шеј истәјирләр» («The Narcissism Epidemic»).\nӘлбәттә ки, реклам сәнајеси аҹҝөз истеһлакчыларын истәкләриндән бөјүк мәмнунијјәтлә истифадә едир. Рекламчылар «сән ән јахшысына лајигсән» вә ја «чүнки сән буна лајигсән» кими шүарлар јајырлар. Бир чох ҝәнҹләр бу тәләјә дүшүб. Инди исә «лајиг олдуглары» әшјаларын пулуну өдәјә билмәдикләриндән борҹ ичиндә батырлар.\nМүгәддәс Китабда нә дејилир? Мүгәддәс Китаб пулун зәрури олдуғуну гејд едир (Ваиз 7:12). Лакин орада белә бир хәбәрдарлыг да вар: «Һәр ҹүр пислијин көкү пулпәрәстHS.3ликдир». Үстәлик, һәмин ајәдә әлавә олунур ки, «бәзиләри бу севдаја дүшәрәк... чохлу әзаб чәкмишләр» (1 Тимотејә 6:10). Мүгәддәс Китаб бизә вар-дөвләт далынҹа гачмағы јох, һәјат үчүн зәрури олан әшјаларла кифајәтләнмәји мәсләһәт ҝөрүр (1 Тимотејә 6:7, 8).\n«Варланмаг истәјәнләр ширникләниб тәләјә дүшүрләр, инсаны фәлакәтә вә мәһвә апаран бир чох мәнасыз вә зәрәрли хәјаллара гапылырлар» (1 Тимотејә 6:9).\nСиз нә едә биләрсиниз? Бир валидејн кими, пула вә әшјалара даир өз мүнасибәтинизи тәһлил един. Сизин үчүн нәјин ваҹиб олдуғуну мүәјјән едиб ондан мөһкәм јапышын вә ушагларыныза да бу ҹүр давранмаға көмәк един. Јухарыда ады чәкилән «Нарсизим епидемијасы» китабында тәклиф олунур: «Валидејнләр ушаглары илә бирликдә бу кими суаллары мүзакирә едә биләрләр: “Ендиримә дүшән маллары нә вахт алмаг олар? Бәс нә вахт алмасаг, јахшы оларды?” “Фаиз дәрәҹәси нә гәдәрдир?” “Елә олубму ки, башгасынын тәһрики илә нәсә алмысан?”»\nЕһтијатлы олун ки, аиләдә јаранан проблемләри унутмаг үчүн нәсә алмаг методундан истифадә етмәјәсиниз. «Уғурун бәдәли» адлы китабда дејилир: «Проблемләринизи әшјаларла өрт-басдыр етмәк һеч вахт сәмәрә вермәјәҹәк. Проблемләри ајаггабы вә пул кисәси илә јох, ағыл, дәрракә вә анлајышла һәлл етмәк лазымдыр» («The Price of Privilege»).\n^ abz. 11 Мүгәддәс Китаб ушаға тәрбијә верәркән она физики вә мәнәви зоракылыг тәтбиг етмәк үсулуну дәстәкләмир (Ефеслиләрә 4:29, 31; 6:4). Валидејнин ушаға дүзәлиш вермәкдә мәгсәди һирсини ондан чыхартмаг јох, тәлим-тәрбијә вермәк олмалыдыр.\n«Өзүнүз һаггында һәддиндән артыг јүксәк фикирдә олмајын. Әксинә, тәвазөкар олун» (Ромалылара 12:3, «Хош хәбәрин тәрҹүмәси»).\nАиләләр үчүн фајдалы олаҹаг диҝәр мәгаләләри www.jw.org сајтымыздан тапа биләрсиниз\nӘдәб-әрканлы олмаг дәбдән дүшүб?


Q=17	C=11	SS=2	LS=0	PS=2	DC=8	LC=0	SD=0	BS=1	G0=26	G1=13	G2=2	DLID=az_RU	BODY=Иса Мәсиһ тәјин олунур | Ушаглар үчүн Мүгәддәс Китаб һекајәләри\nИса Мәсиһ тәјин олунур\nЈәһја пејғәмбәр тәблиғ едир: «Мәндән даһа ҝүҹлүсү ҝәлир». Иса 30 јашы оланда Ҹәлиләдән Иордан чајына ҝәлир. Јәһја пејғәмбәр һәмин чајда инсанлары вәфтиз едир. Иса Јәһја пејғәмбәрә дејир ки, ону вәфтиз етсин. Анҹаг Јәһја пејғәмбәр она ҹаваб верир: «Мән сәни вәфтиз етмәмәлијәм, сән мәни вәфтиз етмәлисән». Иса Јәһја пејғәмбәрә ҹаваб верир: «Јеһова истәјир ки, сән мәни вәфтиз едәсән». Бундан сонра онлар Иордан чајына ҝирирләр. Јәһја пејғәмбәр Исаны тамамилә суја батырыр.\nИса судан чыханда Јеһоваја дуа едир. Һәмин ан ҝөјләр ачылыр вә Аллаһын руһу ҝөјәрчин шәклиндә ашағы енир. Сонра Јеһова ҝөјдән дејир: «Сән мәним севимли Оғлумсан; сәндән чох разыјам».\nЈеһованын руһунун Исанын үзәринә енмәси илә о, Мәсиһ олур. Артыг о, Јеһованын онунла бағлы нијјәтини јеринә јетирмәјә башлаја биләр.\nВәфтиз олундугдан дәрһал сонра Иса Мәсиһ сәһраја ҝедиб, 40 ҝүн орада галыр. О, ҝери гајыданда Јәһјанын јанына ҝедир. Иса онун јанына чатанда Јәһја дејир: «Будур инсанларын ҝүнаһыны јујан Аллаһын Гузусу». Јәһја бу сөзү дејәрәк ҹамаата Исанын Мәсиһ олдуғуну билдирир. Билирсән Иса Мәсиһ сәһрада оланда нә баш верир? Ҝәл өјрәнәк.\n«Ҝөјдән бир сәс ҝәлди: “Сән Мәним севимли Оғлумсан. Сәндән чох разыјам”» (Марк 1:11)\nСуаллар: Иса нәјә ҝөрә вәфтиз олур? Нәјә ҝөрә Јәһја Исаны Аллаһын гузусу адландырыр?\nМәтта 3:13—17; Марк 1:9—11; Лука 3:21—23; Јәһја 1:29—34; Әшија 42:1; Ибраниләрә 10:7—9\nИса вәфтиз олунур\nҺеч вахт ҝүнаһ ишләмәјән Иса нәјә ҝөрә вәфтиз олунду?\nИсаны башгаларындан фәргләндирән нә иди?\nИнсан неҹә вә нә вахт вәфтиз олунмалыдыр? Вәфтиз ҝүнаһы јујур? Вәфтизлә хач сујуна салынма арасында һансы фәрг вар?


Q=2	C=0	SS=0	LS=2	PS=0	DC=0	LC=0	SD=0	BS=4	G0=5	G1=5	G2=3	DLID=az_RU	BODY=Nur-az.com - Бу ҝүн Һәзрәт Мәсумәнин (с.ә) виладәт ҝүнүдүр\nБу ҝүн Һәзрәт Мәсумәнин (с.ә) виладәт ҝүнүдүр\nҺәзрәт Фатимеји Мәсумәнин (с) һәјатына бир бахыш\nО һәзрәтин ады Фатимә, мәшһур ләгәби исә «Мәсумә»-дир. Атасы, шиәләрин једдинҹи имамы Муса ибн Ҹәфәр (имам Казим) әлејһис-салам, анасы исә сәккизинҹи имам һәзрәт Рза (әлејһис-салам)-ын анасы сајылан Нәҹмә Хатун (әләјһа-салам)-дыр.\nБеләликлә дә һәзрәт Мәсумә (әләјһа-салам) вә имам Рза (әләјһис-салам) бир ата-анадан дүнјаја ҝәлән баҹы вә гардашдылар.\nО һәзрәт һиҹри-гәмәри тарихи илә 173-ҹү ил, Зигәдә ајынын 1-дә мүгәддәс Мәдинә шәһәриндә дүнјаја ҝөз ачмышдыр.\nУшаглыг дөвранында икән Бағдад шәһәриндә Һарунун зинданында һәбс олунмуш атасынын шәһид едилмәси һадисәси илә үзләшмиш вә ондан сонра гардашы һәзрәт имам Рза (әләјһис-салам) ону өз һимајәси алтына алараг сахламышдыр.\nҺиҹри-гәмәри тарихи илә 200-ҹү илдә Мәмун Аббасинин тәкид вә һәдә-горхуларындан сонра имам Рза (әлејһис-салам) сүрҝүнә бәнзәјән Мәрв сәфәринә дүзәлмиш вә јанында Әһли-бејтиндән һеч бир кәс олмајан һалда Хорасана ҝетмишдир.\nГардашынын һиҹрәтиндән бир ил кечдикдән сонра, имам Рза (әләјһис-салам)-ы ҝөрмәк шөвгүндә олан һәзрәт Мәсумә (әләјһа салам) бир дәстә гардашы вә гоһуму илә Хорасана тәрәф јола дүшдү.\nКечдикләри бүтүн шәһәр вә мәһәлләләрдә халг онлары тәнтәнә илә гаршылајыр, онлара мәһәббәт вә гонагпәрвәрлик ҝөстәрирди.\nҺәзрәт Мәсумә (әләјһа салам) да бөјүк бибиси һәзрәт Зејнәб (әләјһа салам) кими гардашы имам Рза (әлејһис-салам)-ын мәзлумијјәти вә гүрбәтини мөмин вә мүсәлман халглара чатрырыр, һәмчинин онлара өзү вә Әһли-бејтин Бәни-Аббасын һијләҝәр һөкумәтинә гаршы олан мүхалифәтини бәјан едирди.\nКарван «Савә» шәһәринә чатдыгда, һөкумәт мәмурларынын һимајә етдији бир дәстә Әһли-бејт мүхалифләри онларын габағыны кәсәрәк онларла вурушмаға башладылар.\nНәтиҹәдә тәхминән карванын бүтүн кишиләри шәһид олуб, бир рәвајәтә әсасән һәзрәт Мәсумә (әләјһа салам) исә зәһәрләнди.\nҺәр һалда о һәзрәт ја чохлу гәм-гүссә вә јахуд зәһәр нәтиҹәсиндә хәстәләнди вә Хорасана ҝетмәкдән аҹиз галыб, Гум шәһәринә тәрәф јола дүшдү.\nО һәзрәт сорушду: Бу «Савә» шәһәриндән «Гум» шәһәринәдәк нә гәдәр јол вардыр?\nЈолун мигдарыны о һәзрәтә дедикдә, бујурду: «Мәни Гум шәһәринә апарын. Чүнки атамдан ешитмишдим ки, (белә) бујурурду: «Гум шәһәри бизим шиәләримимзин мәркәзидир».\nГум шәһәринин ағсаггаллары бу севиндириҹи хәбәри ешитдикдә, о һәзрәти (ә) гаршыламаға ҝетдиләр.\n«Әшәри» гәбиләсинин ағсаггалы «Муса ибн Хәзрәҹ» о һәзрәтин дәвәсинин ҹиловуну тутмуш, халгын чоху исә пијада вә миник һалында һәзрәтин әјләшдији кәҹавәни әһатәјә алмышдылар. Һәзрәт Мәсумә (әләјһа салам) һиҹри-гәмәри тарихи илә 201-ҹи илин тәгрибән Рәбиул-әввәл ајынын 23-дә мүгәддәс Гум шәһәринә дахил олду.\nДаһа сонра «Мир мејданы» адланан бир јердә (Муса ибн Хәзрәҹин шәхси мәнзили гаршысында) кәҹавәдән ениб, онун гонағы олду.\nО һәзрәт он једди ҝүн мүддәтиндә бу шәһәрдә јашамыш вә бу мүддәтдә ибадәтлә мәшғул олмушдур. О һәзрәтин ибадәт етдији јер, бу ҝүнәдәк «Ситтијјә мәдрәсәсиндә» - «Бејтун-нур» ады илә мәшһурдур. О јер зијарәтҝаһ сајылыр.\nБеләликлә дә Рәбиус-сани ајынын ону вә башга рәвајәтә әсасән он икиси (201 һ. г.), һәзрәт өз гардашы имам Рза (әлејһис-салам)-ы ҝөрмәдән, гүрбәт јердә бөјүк гәм-гүссә илә дүнјасыны дәјишиб, шиәләри матәмә гәрг етди.\nГум әһалиси о һәзрәтин пак бәдәнини бөјүк тәнтәнә илә бу ҝүнкү һәрәм јериндә олан о заманкы «Бабилан бағына» апардылар.\nГәбр һазыр олдугда, о һәзрәтин кимин әли илә дәфн едилмәсиндә чәтинликлә үзләшдиләр.\nЕлә бу вахт гиблә тәрәфдән үзләринә нигаб чәкмиш ики атлы сүрәтлә онлара јахынлашды. Намаз гылдыгдан сонра онлардан бири гәбрин ичәрисинә дахил олду, диҝәри исә һәзрәтин пак ҹәсәдини галдырараг она верди.\nО ики нәфәр ишләрини гуртардыгдан сонра һеч бир кәслә данышмадан өз атларына миниб орадан узаглашдылар.\nО ики нәфәрин Аллаһ-тааланын ики һөҹҹәти сајылан һәзрәт имам Рза (әлејһис-салам) вә имам Ҹавад (әлејһис-салам) олмасы нәзәрә чарпыр. Чүнки шәриәт гајдаларына әсасән ҝүнаһсыз гадын бәдәни ҝүнаһсыз шәхсин әли илә дәфн олунмалыдыр. Белә ки, һәзрәт Фатимә (әләјһа салам)-ы Әмирәлмөминин Әли (әлејһис-салам) вә һәзрәт Мәрјәм (әләјһа салам)-ы Иса (әләјһис-салам) шәхсән дәфн етмишдир.\nҺәзрәт Мәсумә (әлејһис-салам)-ын дәфниндән сонра Муса ибн Хәзрәҹ онун мүгәддәс гәбринин үзәриндә гамышдан тохунмуш һәсирдән бир өртүк дүзәлтди.\nҺиҹри-гәмәри тарихи илә 256-ҹы илдә исә имам Ҹавад (әлејһис-салам)-ын гызы Зејнәб (ә), о һәзрәтин гәбри үзәриндә илк дәфә олараг ҝүнбәз тикдирди.\nБеләликлә дә һәзрәт Мәсумә (әләјһа салам)-ын мүгәддәс гәбри Әһли-бејт (әлејһимус-салам)-ын ардыҹыллары, һәмчинин вилајәт вә имамәт ашигләринин зијарәтҝаһы вә шәфа јеринә чеврилди.


Q=12	C=0	SS=0	LS=12	PS=0	DC=0	LC=0	SD=0	BS=3	G0=43	G1=39	G2=25	DLID=az_RU	BODY=geonames - Complete UDHR text in Cyrillic Azerbaijani\nComplete UDHR text in Cyrillic Azerbaijani\nИнсан һүгуглары һаггында үмуми бәјаннамә\nБәшәр аиләсинин бүтүн үзвләринә хас олан ләјагәт һиссинин вә онларын бәрабәр вә ајрылмаз һүгугларынын танынмасынын азадлыг, әдаләт вә үмуми сүлһүн әсасы олдуғуну нәзәрә алараг,\nинсан һүгугларына етинасызлыг вә нифрәтин бәшәријјәти дәһшәтә ҝәтирән барбаризм һәрәкәтләринә сәбәб олдуғуну вә инсанларын сөз вә етигад азадлығына малик, горху вә еһтијаҹдан азад олдуглары дүнјанын јарадылмасынын бәшәријјәтин ән али истәји олдуғуну нәзәрә алараг,\nинсанын сон васитә кими истибдад вә зүлмә гаршы гијама галхмаға мәҹбур олмамасыны тәмин етмәк үчүн инсан һүгугларынын ганунун һакимијјәти илә мүдафиә олунмасынын зәрурилијини нәзәрә алараг,\nхалглар арасында меһрибан мүнасибәтләрин инкишафыны дәстәкләмәјин ваҹиблијини нәзәрә алараг,\nБирләшмиш Милләтләрин халгларынын БМТ Низамнамәсиндә әсас инсан һүгугларына, инсан шәхсијјәтинин ләјагәт вә дәјәринә, киши вә гадынларын һүгуг бәрабәрлијинә инамларыны тәсдиг етдикләрини вә даһа ҝениш азадлыг шәраитиндә сосиал тәрәгги вә һәјат шәраитинин јахшылашдырылмасына јардым етмәји гәт етдикләрини нәзәрә алараг,\nүзв дөвләтләрин БМТ илә әмәкдашлыг шәраитиндә инсан һүгугларына вә әсас азадлыглара үмуми һөрмәт вә онлара әмәл олунмасына јардым етмәји өһдәләринә ҝөтүрдүкләрини нәзәрә алараг,\nбу һүгуг вә азадлыгларын характеринин там шәкилдә дәрк олунмасынын һәмин өһдәлијин һәртәрәфли јеринә јетирилмәси үчүн бөјүк әһәмијјәт кәсб етдијини нәзәрә алараг, БМТ Баш Ассамблејасы инсан һүгуглары Һаггында Үмуми Бәјаннамәни, һәр бир кәсин вә ҹәмијјәтин һәр бир органынын бу Бәјаннамәни рәһбәр тутараг маарифчилик вә тәдрис јолу илә һәмин һүгуг вә азадлыглара һөрмәт олунмасына јардым етмәси вә милли вә бејнәлхалг сәвијјәдә тәрәггипәрвәр тәдбирләр јолу илә, һәм тәшкилатын үзвү олан халглары, һәм дә онларын јурисдиксијасы алтында олан әразиләрин халглары арасында үмумиликдә вә еффектив танынмасы вә һәјата кечирилмәсинә сәј ҝөстәрмәләри мәгсәдилә бүтүн халглар вә бүтүн дөвләтләрин јеринә јетирмәјә ҹан атмалы олдуглары вәзифә кими бәјан едир.\nҺәр бир шәхс иргиндән, дәрисинин рәнҝиндән, ҹинсиндән, дилиндән, дининдән, сијаси вә диҝәр әгидәсиндән, милли вә ја сосиал мәншәјиндән, әмлак, сосиал мөвге вә диҝәр вәзијјәтиндән асылы олмајараг бу Бәјаннамәдә елан олунмуш бүтүн һүгуг вә азадлыглара малик олмалыдыр.\nБундан әлавә, һәмин шәхсин мәнсуб олдуғу өлкәнин вә ја әразинин, һәмин әразинин мүстәгил, гәјјумлуг алтында олан, өзүидарәолунмајан вә ја суверенлији һәр һансы шәкилдә мәһдудлашмыш олмасындан асылы олмајараг, сијасы, һүгуги вә бејнәлхалг статусундан асылы олараг һеч бир ајры-сечкилик гојулмамалыдыр.\nҺәр бир шәхсин јашамаг, азадлыг вә шәхси тохунулмазлыг һүгугу вар.\nҺеч ким көлә вә ја асылы вәзијјәтдә сахланыла билмәз; гулдарлыг вә гул тиҹарәти бүтүн формаларда гадаған едилир.\nҺеч ким ишҝәнҹәјә вә ја гәддар, гејри-инсани вә ја онун ләјагәтини алчалдан мүнасибәтә вә ҹәзаја мәруз галмамалыдыр.\nҺәр бир шәхс һарада олмасындан асылы олмајараг өзүнүн һүгуг субјектлтилијинин танынмасы һүгугуна маликдир.\nБүтүн инсанлар ганун гаршысында бәрабәрдирләр вә ганун тәрәфиндән бәрабәр мүдафиә һүгугуна маликдирләр. Бүтүн инсанлар бу Бәјаннамәни позан һәр һансы ајры-сечкиликдән вә белә ајрысечкилијә һәр һансы ҹәһддән бәрабәр мүдафиә олунма һүгугуна маликдирләр.\nҺәр бир шәхс Конститусијанын вә ја ганунун она вердији һүгугларын позулмасы заманы сәләаһијјәтли милли мәһкәмәләр тәрәфиндән һүгугларынын бәрпа олунмасы һүгугуна маликдир.\nҺеч ким өзбашына һәбсә, тутулмаја вә ја сүрҝүнә мәруз гала билмәз.\nҺәр бир шәхс онун һүгуг вә вәзифәләринин тәјини вә она гаршы ирәли сүрүлмүш ҹинајәт иттиһамынын әсаслылығынын мүәјјәнләшдирилмәси үчүн онун ишинин мүстәгил вә битәрәф мәһкәмәдә, там бәрабәрлик әсасында, ашкарлыг вә әдаләтин бүтүн тәләбләринин ҝөзләнилмәси шәраитиндә бахылмасы һүгугуна маликдир.\n1. Ҹинајәт төрәтмәкдә иттиһам олунан һәр бир шәхс ҝүнаһы она мүдафиә үчүн бүтүн имканларын тәмин олундуғу ачыг мәһкәмә истинтагында гануни шәкилдә сүбут олунанадәк ҝүнаһсыз һесаб едилмәк һүгуна маликдир.\n2. Һеч бир кәс милли ганунвериҹилик вә ја бејнәлхалг һүгуга әсасән төрәдилдији заман ҹинајәт һесаб едилмәјән һәрәкәт вә ја һәрәкәтсизлик үчүн ҹинајәтдә иттиһам олуна билмәз. Ејни заманда ҹинајәтин төрәдилдији заман тәтбиг олуна биләҹәк ҹәзадан даһа ағыры тәтбиг олуна билмәз.\nҺеч ким шәхси вә аилә һәјатына мүдахиләјә, евинин тохунулмазлығына, мәктублашмасынын ҝизлилијинә, шәрәф вә нүфузуна өзбашына гәсдә мәруз гала билмәз. Һәр бир шәхсин белә мүдахилә вә гәсдән ганун тәрәфиндән мүдафиә олунмаг һүгугу вар.\n1. Һәр бир шәхс һәр бир өлкә һүдудунда сәрбәст һәрәкәт етмәк вә јашајыш јери сечмәк һүгугуна маликдир.\n2. Һәр бир шәхс өз өлкәси дә дахил олмагла истәнилән өлкәни тәрк етмәк вә өз өлкәсинә гајытмаг һүгугуна маликдир.\n1. Һәр бир шәхс диҝәр өлкәләрдә тәгибдән сығынаҹаг ахтармаг вә бу сығынаҹагдан истифадә етмәк һүгугуна маликдир.\n2. Бу һүгуг һәгигәтән дә гејри-сијаси ҹинајәт вә ја Бирләшмиш Милләтләр Тәшкилатынын мәгсәд вә принсипләринә зидд һәрәкәт төрәдилмәсинә әсасланан тәгибләр заманы истифадә олуна билмәз.\n1. Һәр бир шәхс вәтәндашлыг һүгугуна маликдир.\n2. Һеч ким өзбашына олараг вәтәндашлыгдан вә вәтәндашлығыны дәјишмәк һүгугундан мәһрум едилә билмәз.\n1. Јеткинлик јашына чатмыш кишиләр вә гадынлар ирги, милли вә дини әламәтләринә ҝөрә һеч бир мәһдудијјәт гојулмадан никаһа дахил олмаг вә аилә гурмаг һүгугуна маликдирләр. Онлар никаһа дахил оларкән, никаһ мүддәтиндә вә онун позулмасы заманы ејни һүгуглардан истифадә едирләр.\n2. Никаһ, никаһа дахил олан һәр ики тәрәфин азад вә там разылығы оларса бағлана биләр.\n3. Аилә ҹәмијјәтин тәбии вә башлыҹа груп ваһидидир вә ҹәмијјәт вә дөвләт тәрәфиндән мүдафиә олунма һүгугуна маликдир.\n1. Һәр бир шәхсин һәм тәкбашына, һәм дә диҝәрләри илә бирликдә мүлкијјәтә саһиб олма һүгугу вар.\n2. Һеч ким өзбашына олараг мүлкијјәтдән мәһрум едилә билмәз.\nҺәр бир шәхс дүшүнҹә, виҹдан вә дин азадлығы һүгугуна маликдир; бу һүгуга өз динини вә етигадыны дәјишмәк азадлығы вә өз дининә вә инанҹларына тәһсил, дуа вә дини вә ритуал ајинләр заманы тәкликдә вә ја башгалары илә бирликдә, ашкар вә ја фәрди шәкилдә етигад етмәк азадлығы дахилдир.\nҺәр бир шәхс әгидә вә ону сәрбәст ифадә етмәк азадлығы һүгугуна маликдир; бу һүгуга манеәсиз олараг әгидәјә малик олмаг вә информасија вә идејалары дөвләт сәрһәдләриндән асылы олмајараг истәнилән васитәләрлә ахтармаг, әлдә етмәк вә јајмаг азадлығы дахилдир.\n1. Һәр бир шәхс динҹ јығынҹаглар вә ассосиасијалар азадлығы һүгугуна маликдир.\n2. Һеч бир шәхс һәр һансы бир ассосиасијаја гошулмаға мәҹбур едилә билмәз.\n1. Һәр бир шәхс дөвләтин идарә олунмасында билаваситә вә ја азад шәкилдә сечилмиш нүмајәндәләр васитәсилә иштирак етмәк һүгугуна маликдир.\n2. Һәр бир шәхс өз өлкәсиндә дөвләт хидмәтиндә гуллуг етмәк үчүн бәрабәр имкана малик олмаг һүгугуна маликдир.\n3. Халгын ирадәси игтидар һакимијјәтинин әсасы олмалыдыр; бу ирадә өз ифадәсини ҝизли сәсвермә јолу илә, үмуми вә бәрабәр сечки һүгугу вә ја сәсвермәнин азадлығыны тәмин едән диҝәр ејнимәналы формалар әсасында кечирилән мүтамади вә сахталашдырылмамыш сечкиләрдә тапмалыдыр.\nҺәр бир шәхс ҹәмијјәтин үзвү кими сосиал мүдафиә һүгугуна вә милли сәјләр вә бејнәлхалг әмәкдашлыг јолу илә вә һәр бир дөвләтин структуру вә ресурсларына ујғун олараг онун ләјагәтинин мүдафиәси вә шәхсијјәтинин азад инкишафы үчүн игтисади, сосиал вә мәдәни саһәләрдә һүгуглара маликдир.\n1. Һәр бир шәхсин әмәк, сәрбәст иш јери сечмәк, әдаләтли вә јахшы иш шәраити вә ишсизликдән мүдафиә һүгугу вар.\n2. Һәр бир шәхс һеч бир ајры-сечкилик олмадан ејни иш үчүн ејни әмәк һаггы алмаг һүгугуна маликдир.\n3. Һәр бир ишләјән шәхс, әмәјинин лазым ҝәләрсә диҝәр сосиал мүдафиә васитәләрилә тамамланан, онун өзүнүн вә аиләсинин лајигли доланышығыны тәмин едә билән әдаләтли вә гәнаәтбәхш өдәнилмәси һүгугуна маликдир.\n4. Һәр бир шәхсин һәмкарлар иттифагы јаратмаг вә өз сосиал марагларыны мүдафиә етмәк үчүн һәмкарлар иттифагларына дахил олмаг һүгугу вар.\nҺәр бир шәхсин истираһәт вә асудә вахт, о ҹүмләдән иш ҝүнүнүн ағлабатан һүдуду вә өдәнилән мүтамади мәзунијјәт һүгугу вар.\n1. Һәр бир шәхс онун өзүнүн вә аиләсинин сәһһәт вә рифаһыны тәмин етмәк үчүн лазым олан, гида, ҝејим, тибби хидмәт вә лазыми сосиал тәминат да дахил олмагла һәјат сәвијјәси һүгугуна вә ишсизлик, хәстәлик, әлиллик, дул галма, гоҹалыг вә ондан асылы олмајан сәбәбләр үзүндән јашајыш васитәләринин итирилмәси заманы тәминат һүгугуна маликдир.\n2. Аналыг вә ушаглыг хүсуси гајғы вә јардым алмаг һүгугуна маликдирләр. Һәм никаһ нәтиҹәсиндә һәм дә никаһдан кәнар доғулмуш ушаглар ејни сосиал мүдафиәдән истифадә етмәлидирләр.\n1. Һәр бир шәхсин тәһсил һүгугу вар. Ән азы ибтидаи вә үмуми тәһсил пулсуз олмалыдыр. Ибтидаи тәһсил иҹбари олмалыдыр. Һәр кәс техники вә пешә тәһсили алмаг имканына малик олмалыдыр, али тәһсил дә һәр кәсин габилијјәти әсасында һамыја ејни дәрәҹәдә мүјәссәр олмалыдыр.\n2. Тәһсил инсан шәхсијјәтинин там инкишафына вә инсан һүгуглары вә әсас азадлыглара һөрмәтин артырылмасына јөнәлдилмәлидир. Тәһсил халглар, ирги вә дини груплар арасында гаршылыглы анлашманын, дөзүмлүлүјүн вә достлуғун мөһкәмләндирилмәсинә вә Бирләшмиш Милләтләрин сүлһү горума саһәсиндә фәалијјәтинә јардым етмәлидир.\n3. Валидејнләр өз азјашлы ушагларынын тәһсил нөвүнү сечмәкдә үстүнлүјә маликдирләр.\n1. Һәр бир шәхс ҹәмијјәтин мәдәни һәјатында сәрбәст иштирак етмәк, инҹәсәнәтдән һәзз алмаг, елми тәрәггидә иштирак етмәк вә онун фајдасындан истифадә етмәк һүгугуна маликдир.\n2. Һәр бир шәхс мүәллифи олдуғу елми, әдәби, вә инҹәсәнәт әсәрләринин нәтиҹәсиндә мејдана чыхан мадди вә мәнәви мәнафеләринин горунмасы һүгугуна маликдир.\nҺәр бир шәхсин бу Бәјаннамәдә әкс олунмуш һүгуг вә азадлыгларын там тәмин олундуғу сосиал вә бејнәлхалг дүзүм һүгугу вар.\n1. Һәр бир шәхс јалныз онун азад вә там инкишафы мүмкүн олдуғу ҹәмијјәт гаршысында вәзифәләр дашыјыр.\n2. Өз һүгуг вә азадлыгларыны һәјата кечирәркән һәр бир шәхс јалныз елә мәһдудијјәтләрә мәруз гала биләр ки, онлар ганун тәрәфиндән диҝәрләринин һүгуг вә азадлыгларынын танынмасы вә һөрмәт олунмасынын тәмин едилмәси вә демократик ҹәмијјәтин әхлаги, иҹтимаи асајиш вә үмуми рифаһ тәләбләрини өдәмәк мәгсәдилә тәјин едилмиш олсун.\n3. Бу һүгуг вә азадлыгларын һәјата кечирилмәси Бирләшмиш Милләтләр Тәшкилатынын мәгсәд вә принсипләринә зидд олмамалыдыр.\nБу Бәјаннамәдә һеч нә һәр һансы дөвләтә, шәхсләр групуна вә ајры- ајры шәхсләрә Бәјаннамәндә елан олунмуш һүгуг вә азадлыгларын мәһвинә јөнәлмиш һәр һансы фәалијјәтлә мәшғул олмаг вә ја һәр һансы һәрәкәти төрәтмәк һүгугунун верилмәси кими тәфсир олуна билмәз.


Q=14	C=7	SS=0	LS=0	PS=3	DC=11	LC=0	SD=0	BS=0	G0=21	G1=15	G2=5	DLID=az_RU	BODY=Иса Мәсиһ ҝөјә гајыдыр | Ушаглар үчүн Мүгәддәс Китаб һекајәләри\nИса Мәсиһ ҝөјә гајыдыр\nИса Мәсиһ Ҹәлиләдә давамчылары илә ҝөрүшүр. О, онлара ваҹиб тапшырыг верир: «Ҝедин вә бүтүн халгларын ичиндә шаҝирд һазырлајын. Сизә өјрәтдијим шејләри онлара да өјрәдин вә онлары вәфтиз един». Сонра исә сөз верир: «Унутмајын, мән һәмишә сизинлә олаҹағам».\nДириләндән сонра 40 ҝүн әрзиндә Иса Ҹәлиләдә вә Јерусәлимдә јүзләрлә шаҝирдинә ҝөрүнүр. О, онлара ваҹиб дәрсләр өјрәдир вә чохлу мөҹүзәләр ҝөстәрир. Сонра Иса Мәсиһ ахырынҹы дәфә Зејтун дағында һәвариләри илә ҝөрүшүр. О дејир: «Јерусәлимдән узаглашмајын. Атамын сөз вердији шеји ҝөзләјин».\nҺәвариләр онун нә демәк истәдијини баша дүшмүрләр. Онлар сорушурлар: «Сән инди Исраилин падшаһы олаҹагсан?» Иса ҹаваб верир: «Јеһованын мәни падшаһ тәјин едәҹәји вахт һәлә ҝәлмәјиб. Тезликлә мүгәддәс руһ васитәсилә ҝүҹ алаҹагсыныз вә мәним шаһидләрим олаҹагсыныз. Ҝедин Јерусәлимдә, Јәһудијјәдә, Сәмәријјәдә вә һәтта јерин узаг әразиләриндә тәблиғ един».\nСонра Иса ҝөјә галдырылыр вә булуд ону өртүб ҝөрүнмәз едир. Шаҝирдләри исә һәлә дә онун ардынҹа бахырлар, анҹаг о, артыг ҝөздән итмишди.\nШаҝирдләр Зејтун дағындан ениб Јерусәлимә гајыдырлар. Онлар һәмишә евин јухары отағында ҝөрүшүр вә дуа едирләр. Шаҝирдләр Исанын нөвбәти ҝөстәришләрини ҝөзләјирләр.\n«Падшаһлыг һаггындакы бу мүждә халгларын һамысына шәһадәт олсун дејә, бүтүн јер үзүндә тәблиғ едиләҹәк вә сон о вахт ҝәләҹәк» (Мәтта 24:14)\nСуаллар: Иса шаҝирдләринә һансы тапшырығы верир? Зејтун дағында нә баш верир?\nМәтта 28:16—20; Лука 24:49—53; Јәһја 20:30, 31; Һәвариләрин ишләри 1:2—14; 1 Коринфлиләрә 15:3—6\nИса Мәсиһ дириләндән сонра һәлә ҝөјә галхмамыш шаҝирдләринә нә алаҹагларыны вә бунун онлара фајдасыны дәфәләрлә демишди.